text:
Palm Beach — SITE Florida & Caribe, un capitulo di e Society of Incentive Travel Executives, a tene su Foro Educacional annual riba e isla, diabierna, 16 di Mei, 2014 na Marriott Aruba Resort & Stellaris Casino, invitando ehecutivonan local di hospitalidad, studiantenan di Universidad y studiantenan local di educacion secundario, sector hospitalidad, pa un experiencia educativo interactivo y interesante.
E Foro Educacional a cuminsa cu un desayuno continental y registracion, sigui pa orador principal Katherine Manfredi, GMIC, kende a papia tocante Practicanan di Sostenebilidad y Reunionnan Berde pa destinacionnan y organisadornan di viahenan incentivo cu ta interesa den e ultimo tendencianan di incentivo. Dahlton Bennington, Meetings and Motivation na Florida, a papia tocante E Norma Nobo den Negoshi di Motivacion y Incentivo, mientras cu Doyle Girouard, Cypress Group, a papia tocante Incentivo for di e Cuminsamento te e Fin, na ki momento e ta termina di berdad?!
Un lunch exkisito a wordo sirbi cortesia di e brigada culinario di Marriott Aruba Resort & Stellaris Casino. E ocasion a inclui e desvelo exclusivo di Gain InSite Caribbean, un modelo di negoshi excitante di Miembro pa Miembro, cu Myrna Jansen, consehero principal pa e Minister di Turismo, presente.
Dos sesion a tuma luga den e oranan di atardi, un di Doyle Girouard, Cypress Group, kende a sigui cu su tema di mainta, y pa conclui e dia, e grupo di orador na un manera experto a describe Servicio di Cliente pa Incentivonan, y e cambionan di negoshi di awendia cu semper ta keda demanda mas.
Un recepcion ameno y ceremonia di certificado a sigui despues, ofreci pa e Aruba Tourism Authority.
SITE, e organisacion cu a ofrece e foro, prome cu tur cos ta un red di profesional den e ramo di incentivo y reunion. Miembronan di Site ta parti di un comunidad internacional, cual ta beneficia di tremendo oportunidadnan pa conecta y conoce otro, cual ta facilita e reto di busca oportunidadnan di negoshi, intercambiando di informacion y conocemento cu otro partnernan di negoshi. SITE ta un partner importante di e industria di turismo na Aruba, cual ta desea pa concretisa su parti den e industria di MICE, esta Meetings, Incentives, Conferences y Exhibitions..
Wichita Villacres, Presidente, ECO Destination Management Services of Aruba & Curaçao, kende ta e Presidente di e Capitulo di Florida y Caribe pa SITE na 2014, a anuncia e foro educacional na Aruba, como un esfuerso pa trece contenido educacional pa Caribe.
Villacres, kende su carera di bida largo den turismo ta conecta di serca cu e isla di Aruba, a bira Presidente di e 2014 SITE Capitulo di Florida y Caribe na cuminsamento di e aña aki, como e prome Presidente nobo, orguyoso pa representa Aruba.
Den su rol como Presidente y CEO di ECO Destination Management Services of Aruba & Curaçao, Wichita ta un miembro di SITE ya pa 25 aña, y el a participa y forma un parti activo di un Universidad di SITE, un conferencia di SITE na Aruba, y un conferencia di SITE na Orlando. Adicionalmente, el a participa den por lo menos 20 di e conferencianan aki rond mundo, incluyendo na: Maui, Irlandia, Suiza, Hong Kong, Orlando, NYC, Cancun, Montreal, Beijing-China, y mas.
Como miembro di directiva di e Capitulo Caribense original, el a trece e Capitulo di Florida mas serca na organisadornan di viahenan di incentivo for di Canada, birando e punto di contacto entre e dos capitulonan ruman, cualnan ta e prome dos capitulonan cu a lansa e programa nobo di Gain Insite.


c: text/html

text:
“Ma montoná Tesoro pa boso mes den shelu, kaminda ni mòt ni frustu no ta desruí nan, I kaminda lardon no ta kibra drenta ni hòrta”
Mateo 6:20
Tesoro den shelu. Ora un persona ta sirbi e altá, riba tur kos, ku su propio bida, e ta akumulá tesoro den Shelu lokual un dia e lo bai disfrutá di dje.
“Ora nos obedesé e Palabra di e Altísimo, nos ta akumulá rikesa spiritual den un lugá sigur kaminda niun hende por mishi kun’e.rdu iluminá, pa asina boso por sa kual ta e speransa di Su yamada, kiko ta e rikesa di e Gloria di Su erensia den e santunan”
Efesionan 1:18
Dios bendishoná bo dia grandemente.

robotstxt: allowed

filter: keep


text:
Resultadonan di Beisbòl Liga Grandi ayera:
- New York Yankees a pèrdè di Toronto Blue Jays ku skor di 3-1
Didi Gregorius no a konektá hit den 3 turno na bate. Didi tin un promedio di .259
- Pittsburgh Pirates a derota New York Mets ku skor di 8-1
- Arizona Diamondbacks a pèrdè di Atlanta Braves ku skor di 2-1 den 10 entrada
Andrelton Simmons a konektá 2 hit for di kua 1 doblete den 4 turno na bate. Andrelton tin un promedio di .259
- Oakland Athletics a pèrdè di Baltimore Orioles ku skor di 18-2
Jonathan Schoop a konektá 3 for di kua 1 doblete den 6 turno na bate ku 2 kareda anotá. Jonathan tin un promedio di .305
- Seattle Mariners a derota Boston Red Sox ku skor di 10-8 den 12 entrada
Xander Bogaerts a konektá 2 hit for di kua 1 honron(4) den 5 turno na bate ku 1 base por bola, 1 kareda anotá i 3 empuha. Xander tin un promedio di .316
- Chicago Cubs a pèrdè di Chicago White Sox ku skor di 3-1
- Cleveland Indians a pèrdè di Minnesota Twins ku skor di 4-1
- Detroit Tigers a pèrdè di Houston Astros ku skor di 6-5
- Philadelphia Phillies a pèrdè di Milwaukee Brewers ku skor di 6-1
- Miami Marlins a derota St. Louis Cardinals ku skor di 6-4
- Tampa Bay Rays a pèrdè di Texas Rangers ku skor di 5-3
- Washington Nationals a pèrdè di San Francisco Giants ku skor di 5-0
- Cincinnati Reds a pèrdè di Los Angeles Dodgers ku skor di 2-1
Kenley Jansen a salba su di 24 partido di temporada, pichando 1 entrada i 1 tèrsio sin permití kareda tampoko hit, miéntras ku e la poncha 2 batido. Riba mes dia ku Kenley su yu, Kaden Isaiah Jansen a nase, e pelotero ta salba su di 130 partido komo un Dodger. Ku esaki Kenley ta kue e di dos posishon entre Dodgernan ku mas wega salba. Kenley ta 31 partido salba tras di Eric Gagne ku ta liberá e tabla. E temporada aki Kenley tin un rèkert di 2-1 ku un efektividat di 2.48 ku 24 partido salba den 34 aparishon
- San Diego Padres a pèrdè di Colorado Rockies ku skor di 5-0
- Los Angeles Angels a pèrdè di Kansas City Royals ku skor di 4-3 den 10 entrada
Partidónan di Liga Grandi pa awe:
- Arizona Diamondbacks kontra Pittsburgh Pirates
- Minnesota Twins kontra New York Yankees
- Oakland Athletics kontra Baltimore Orioles
- Cleveland Indians kontra Boston Red Sox
- Seattle Mariners kontra Texas Rangers
- San Francisco Giants kontra St. Louis Cardinals
- Miami Marlins kontra Milwaukee Brewers
- Tampa Bay Rays kontra Houston Astros
- Chicago White Sox kontra Los Angeles Angels
- Atlanta Braves kontra San Diego Padres
Resúmen:
Tripel A
- Roger Bernadina a konektá 4 hit den 5 turno na bate ku 2 kareda anota i 2 base roba pa Albuquerque Isotopes. Roger tin un promedio di .272
- Juan Carlos Sulbarana a risibí 1 viktoria, pichando 5 entrada, permitiendo 4 kareda riba 7 hit i 2 base por bola miéntras ku e la poncha 3 batido pa Omaha Storm Chasers. Juan Carlos tin un rèkert di 2-0 ku un efektividat di 4.03 den 4 salida
Klase A
- Chris Garia a konektá 2 hit for di kua 1 tripel(8) den 5 turno na bate ku 2 kareda anotá pa High Desert Mavericks. Chris tin un promedio di .360
- Gianfranco Wawoe no a konektá hit den 4 turno na bate pa Clinton LumberKings. Gianfranco tin un promedio di .276
- Carlton Daal a konektá 1 hit den 5 turno na bate ku 2 kareda anotá pa Daytona Tortugas. Calrton tin un promedio di .268
- Ademar Rifaela a konektá 1 hit den 4 turno na bate ku 1 kareda anotá pa Delmarva Shorebirds. Ademar tin un promedio di .245
- Sherman Lacrus a konektá 1 hit den 4 turno na bate ku 1 kareda anotá pa Spokane Indians. Sherman tin un promedio di .248
- Juremi Profar no a konektá hit den 4 turno na bate pa Hickory Crawdads. Juremi tin un promedio di .287
- Darren Seferina a konektá 2 hit for di kua 1 honron(4) den 4 turno na bate ku 1 kareda anota i otro empuha pa Peoria Chiefs. Darren tin un promedio di .283
- John Polonius no a konektá hit den 4 turno na bate pa San Jose Giants. John tin un promedio di .198
Liga di Nobato
- Hendrik Clementina a konektá 1 hit den 4 turno na bate ku 1 base por bola i 2 kareda empuha pa AZL Dodgers. Hendrik tin un promedio di .288
Liga Independiente
- Curt Smith a konektá 4 hit den 5 turno na bate ku 3 kareda anotá i 1 empuha pa Lincoln Saltdogs. Curt tin un promedio di .305


text:
WILLEMSTAD — Djadumingu e deportista lokal Randhy Cuevas a subi Seru Kristòf 15 biaha den un hazaña pa rekoudá fondo pa Fundashon Prensès Wilhelmina. E diessinku subidanan ta dos mas tantu ku e tabatin programá.
Na final di e hazaña, presidente Robbin Martina di fundashon Ride for the Roses a risibié ku un bukèt di rosa komo gesto di gratitut pa su kontribushon na e bon kousa. Randhy Cuevas ku su akto deportivo aki a logra rekoudá sigur 25 mil florin.
Djis despues di 12 ‘or di anochi Randhy Cuevas a kuminsá ku su promé subida. Ora el a baha pa di 8 biaha, tabatin un di e promé gruponan, inkluso diferente turista, ku riba nan mes tambe a subi. Nan a saka potrèt kuné komo sosten. Kada be ku e tabata regresá abou, tabata kontrolá su estado di salú i su ánimo, pero e no a kansa. Den mardugá el a sinti hopi friu. Si no tabata pa e friu, kisas lo el a subi i baha hasta mas tantu bes.
Ora Randhy a alkansá 13 biaha alrededor di 1 or, el a laga sa ku e no ta stòp ainda. El a yega 13 pa Ride for the Roses, pero el a subi dos bes mas pa e mes.
Finalmente, kuartu pasá di 3 el a finalisá e di 15 biaha tambe. RFTRC presidente Robbin Martina a entregá Randhy Cuevas un bukèt di 15 rosa – 13 blanku i 2 kòrá, pa e tremendo prestashon. Presente tabata tambe un grupo di representante di RFTRC, di Fondo Prensès Wilhelmina bou di guia di presidente Alba Martijn, diferente sostenedó di Randhy bou di liderato di Emerik Angela, Krus Kòrá, Marina Real, Parke Kristòf, algun medio di komunikashon i otro interesadonan.
E logro finansiero di Randhy tambe a surpasá e loke a pone komo meta. A bai pa 13 mil florin por lo ménos i danki na Randhy e suma aki a alkansá 25 mil florin. Un danki ta bai di RFTRC na Randhy mes i su ayudantenan, na tur voluntario i na tur esnan ku a duna un.


text:
Hopi ta lubidá ku pasado a pasa kaba, pero presente i futuro ainda nò.
Bo ta tende e bèrdat, pero bo ta insisti den bo mentira, pues e ta mas kómoda, menos kompliká; bo ta bira e viktima i e pobersitu, asina tur hende ta sinti pika pa bo i nan ta laga bu sigui faya, pues den final, ‘no ta bo falta’.
Hende manera e personahe di Poderosa solamente por siña sufriendo, infelismente, pero e no ta un sufrimentu ki ku ta, ta e tipo di sufrimentu ku no tin mas salida.
Tristu, pero e ta e realidat di hopi ku ta insistí den biba di e pasado, pero e pasado ta pasado. Nan ta lubida ku e pasado a pasa kaba, pero e presente i futuro nò.


text:
Mi ta Hürdó
A funda Fundashon Kas Popular for di 5 di febrüari 1979 ku e meta pa atendé tur loke ta hürmentu di kas pa Gobiernu.
Nos ta atendé klientenan ku ta hür kas di Gobiernu for di e tempu di "Woningbedrijf", tin ku ta hür for di tempu di ku nos a wòrdu funda i tambe tin ku a kaba di bira hürdó.
Nos deseo ta pa tur nos klientenan keda ku nos mas tantu tempu posibel i ku nan tin hopi felisidat den nan kas. Sinembargo den transkurso di tempu kosnan ta kambia i por tin hopi pregunta riba diferente tópiko.


text:
Departamentu Veterinario
E organisashon
Den matadero ta traha dos matadó di bestia, dos funshonario di kùr, un dòkter di bestia i un atministradó. Ámbos matadó di bestia ta enkargá ku matamentu di bestia i e atministradó ta sòru pa atministrashon. E funshonarionan di kùr promé ku e matamentu tuma lugá ta kùr si e bestia ta salú. Despues ku mata e bestia ta kùr e karni un biaha mas.
E funshonarionan di kùr ta responsabel tambe pa kùrmentu di karni ku ta keda importá for di otro pais. Kùrmentu di karni ta enfoká riba tantu siguridat di alimento komo riba prevenshon di malesa di bestia.
E dòkter di bestia ta finalmente responsabel pa tantu importashon di karni komo pa matamentu di bestia. Banda di esei e dòkter di bestia ta ehersé otro tareanan tambe riba tereno veterinario pa prevení malesa di bestia na Boneiru.
Matamentu di bestia
Bo por akudí na matadero pa matamentu di karné, kabritu, porko, baka i galiña.
Matamentu di bestia ta tuma lugá tur dia di siman, ku eksepshon di e promé djaweps di luna. Pa mata bestia mester mèldu minimalmente dos dia adelantá!
Ta mas mihó pa bo mèldu matamentu di bestia via un mensahe riba Whatsapp: (+599) 796 - 4851. Banda di esei bo por mèldu tambe via telefon riba number (+599) 717 - 4393 i si nan no kontestá, riba number (+599) 715 - 5300 òf manda un email na slachthuis@bonairegov.com.
Base hurídiko
E base hurídiko di departamentu veterinario di Boneiru ta formulá den e dekreto ‘Slacht en vleeskeuring BES – Matamentu di bestia i kùrmentu di karni BES’ i e areglo ‘Slacht en vleeskeuring Bonaire - Matamentu di bestia i
kùrmentu di karni Boneiru’. Aki den tin tambe e eksigensianan pa loke ta trata kùrmentu di produktonan veterinario importá i tambe e reglanan relashoná ku matamentu di bestia i kùrmentu di karni. Aki den bo ta haña tambe e eksigensianan organisatorio ku e prosesadónan di karni mester kumpli kuné.
> Regeling Slacht en Vleeskeuring Bonaire
Tarifa di inspekshon di importashon
Na momentu di importashon di karni i/òf produktonan di karni mester tene kuenta ku algun aspekto.
Si bo ku importá karni i/òf produkto di karni, e ora ei bo tin ku haña pèrmit promé di departamentu veterinario di Boneiru. Riba e siguiente diagrama bo por pasa den e pasonan ku tin ku tuma.
Por lo pronto ta únikamente posibel pa importá karni i/òf produkto di karni for di matadero i fábrika di kòrta karni ku Union Oropeo i/òf Merka a rekonosé. Pa mas informashon bo por sigui e siguiente hyperlinknan.
> Door USA toegelaten slachthuis en uitsnijderijen
> Door EU toegelaten slachthuizen en uitsnijderijen.
Si no opstante esei tòg bo ke konsultá tokante otro posibilidatnan di importashon, e ora ei bo por tuma kontakto ku e dòkter di bestia i/òf funshonario di kùr di departamentu veterinario di Boneiru.
Mester méldu importashon di karni dos dia adelantá i por hasi esei telefónikamente riba number (+599) 715 - 5300 òf via email: importkeuring@bonairegov.com.
Importashon di bestia
Si bo ke importá bestia, e ora ei bo tin ku konsultá e dekreto ‘Invoer kleine dieren BES – Importashon di bestia chikitu BES’. Mas aleu bo por tuma kontakto ku e dòkter di bestia pa hasi petishon pa e eksigensianan veterinario di Boneiru. Esakinan ta dependiente di entre otro e tipo di bestia i e pais for di kua nan ta bin.
> Besluit invoer kleine dieren BES
Eksportashon di bestia
Ora ku bo ke bai den eksterior ku bo bestia di kas, bo tin ku tene bo mes na legislashon i regulashon estranhero. E eksigensianan pa loke ta trata importashon pa e diferente paisnan por varia bastante. Pa eksportashon di bestia (di kas), entre otro kachó i pushi, bo por akudí serka e dòkter di bestia pa un sertifikado veterinario. E eksigensianan pa eksportashon ta dependiente di e tipo di bestia i e pais kaminda nan ta bai.
Pa e eksigensianan di e pais kaminda nan ta bai bo tin ku tuma kontakto ku e departamentu veterinario di e pais ei. Bo por konsultá e LICG tambe pa un bista general: www.licg.nl.


text:
Derecho di voto pa e islanan Hulandes den Caribe, pa nan scoge Eerste Kamer
E derecho di voto pa habitantenan di Bonaire, Sint Eustatius y Saba (islanan Hulandes den Caribe) por vota pa scoge Eerste Kamer, a yega un paso mas cerca. Awe Eerste Kamer a aproba un proposicion pa cambio di Constitucion, cu ta haci esey posibel pa e habitantenan Hulandes residente. Segun minister Plasterk (Asuntonan Interno y Relacionnan di Reino) esaki ta un paso importante. Plasterk: ‘Ta di importancia esencial cu na e siguiente ocasion habitantenan Hulandes di e islanan Hulandes den Caribe lo por eherce influencia riba composicion di Eerste Kamer.
Na Hulanda ta miembronan di ‘provinciale staten’ ta scoge Eerste Kamer. E islanan Hulandes den Caribe no ta forma parti di un provincia. P’esey habitantenan Hulandes di e islanan te awor no tin bos den composicion di Eerste Kamer. Pa soluciona e problema aki ta propone pa funda un colegio electoral separa, di cua e miembronan – di un forma similar manera miembronan di provinciale staten – ta vota pa scoge Eerste Kamer.
E proposicion pa cambio di Constitucion awor a pasa e prome tanda di lectura den Eerste Kamer y Tweede Kamer y el a wordo aproba. Pa cambia Constitucion, despues di eleccion pa Tweede Kamer na maart 2017, tur dos Camaranan mester aproba e proposicion di ley den un di dos tanda y aproba esaki cu dos tercera parti di voto.
E ora ey habitantenan di e islanan Hulandes den Caribe den un siguiente eleccion pa Eerste Kamer (na 2019) lo por tin influencia riba composicion di e Eerste Kamer.


text:
Tur dia ta Dia di Mama y Dia di Tata na Club Kibrahacha 60+, pero un bes pa aña Club Kibrahacha 60+ ta celebra e dianan aki extra special. Manera ya caba ta un tradicion, tur mama y tata di Club Kibrahacha 60+ tabata invitadonan di honor na Manchebo Beach Resort, caminda a organisa un celebracion di kita sombre. Den un ambiente sumamente dushi, cu bista pa e bunita lama di Aruba, e team dinamico y cordial di Manchebo Beach Resort conhuntamente cu e boluntarionan di Club Kibrahacha 60+ a haci nan maximo esfuerso pa tur miembro di Club Kibrahacha 60+ pasa algun oranan inolvidabel. E mainta a cuminsa cu palabranan di bonbini di parti di e coordinador di Club Kibrahacha 60+, esta Sra. Diana Uchtmann, sigui pa un bunita y inspirativo oracion di parti di boluntario di Club Kibrahacha 60+, Sra. Juliana Henricus. Boluntario Romo Fingal a fungi como MC. Tur hende a disfruta di koffie cu pasa boca y mas laat nan por a saboria un dushi lunch, consistiendo di sopi, sigui pa un sublime plato di pisca y stoba di carni, y a termina cu bolo. Nan a baila, canta, combersa y gosa masha hopi mes. Boluntarionan di Club Kibrahacha 60+ a traha un bunita corsage pa tur participante. Tabata tin diferente “doorprices” y na final tur participante a ricibi un bunita rosa. Tur invitado por a gosa di un variedad di musica. Boluntario Sra. Agaath van Vliet e deleita tur presente cu dos bunita cancion. Tur hende por a gosa y baila riba tononan di musica di cah’i orgel di Sr. Nelson Sprok y di e conhunto di Sr. Tommy & Friends. E mainta aki tambe tabata tin e estreno di “Grupo Kibrahacha” un conhunto consistiendo di miembro- y boluntarionan di Club Kibrahacha 60+ mes. Nan a “haci un cos”! Pista di baile tabata yen. Un danki di curason pa boso contribucion. Durante e celebracion a ricibi tambe bishita di sorpresa di Prome Minister di Aruba, Sr. Mike Eman. Seguramente un bunita gesto. Club Kibrahacha 60+ ta aprecia cu Sr. Eman a tuma su tempo pa pasa na cada mesa y comunica y duna atencion na e miembronan. Nos tur mester para keto na e hecho cu nos pensionadonan ta esnan cu a yuda construi nos comunidad. Nan contribucion tabata y ainda ta enorme pa nos pais. Nan seguramente ta merece nos duna nan e debido atencion y gratitud. Directiva, empleadonan y boluntarionan di Club Kibrahacha 60+ ta sinta nan mes honra cu nan por duna nan aporta pa cu esaki. E celebracion no por tabata completo sin e eligimento di mama y tata di aña. Mama di Aña di Club Kibrahacha 60+ a keda den nomber di Sra. Mary Logan y Tata di Aña di Club Kibrahacha 60+ a keda den nomber di Sr. Cesar Kip. Tambe a scoge e Mama di Aña bou di e boluntarionan y a keda den nomber di Sra.Filomena Orman. Club Kibrahacha 60+ ta gradici un y tur cu a contribui pa cu e mainta dushi aki. Gradicimento special ta bay na e GM Sr. Ton Kolman y e team dinamico di Manchebo Beach Resort y na tur e miembronan di Club Kibrahacha 60+ pa nan participacion activo y pa nan aprecio pa cu e celebracion aki. Bo tambe ta desea di forma parti di e famia dushi y activo Club Kibrahacha 60+? Bo tin sesenta aña of mas? No perde mas tempo, tuma contact mas pronto posibel cu Club Kibrahacha na number di telefon 582-8159 of pasa personalmente na Piedra Plat 23. Tambe por bishita nos website of “facebook page”.
This is image placeholder, edit your page to replace it.


text:
WILLEMSTAD – E barku di entrenamentu ARC Gloria di marina Kolombiano ta hasi un bishita ofisial na Kòrsou fin di e luna aki. Den fin di siman di djasabra 30 di yüli te ku djaluna 1 di ougùstes e barku lo ta mará na pir Mathey.
Durante sierto orario den e wikènt ei e barku lo ta atmití públiko pa subi e barku. Pa sierto motibunan e barku ku tres master aki no por a forma parti di e flota durante Velas Latinoamérica 2022 na Kòrsou.
Durante e evento Velas Latinoamérica di 2018 si e barku aki tabata presente. Na e okashon ei a honra ARC Gloria ku entrega di e prestigioso Jacob Gelt Dekker Award di e aña ei, pasobra nan tripulashon tabata esun ku a hasi mas tantu esfuerso pa trese e pueblo i e tripulantenan mas serka di otro.
ARC Gloria ta un barku ku tres master ku ta e barku di komando ofisial di marina Kolombiano i ku tin porta di Carthagena komo su base. Na 1966 gobièrnu Kolombiano a duna ordu na konstruktor di barku Celaya na Bilboa pa konstrui e barku eksepshonal aki. Un aña despues a konstruí e barku aki i e otro aña despues a bah’é na laman.
E nòmber di e barku ta derivá di e himno nashonal di Kolombia, ‘Oh Gloria inmarcesible’.
ARC Gloria ta 67 meter largu i tin un superfisie total di bela di 1400 meter kuadrá. Por katalogisá e barku den e mésun kategoria ku e barkunan medio ruman Simón Bolivar di Venezuela, Cuauhtémoc di Mexico i BAE Guayas di Ecuador. Cuauhtémoc tabata luna pasá den bahia di Kòrsou durante Velas Latinoamérica 2022.


text:
ORANJESTAD – E frontera entre Aruba i Venezuela ta keda será por lo pronto, segun Promé Minister Evelyn Wever-Croes. Kòmbersashonnan ta tumando lugá pa reapertura, pero te ainda sin resultado.
Ku e deklarashon aki Promé Minister ke pone un fin na rumornan riba medionan sosial ku a kuminsá na Venezuela mes.
Na komienso di luna di mei Promé Minister Evelyn Wever-Croes a papia ku Robert Schuddeboom, ambasador di Reino na Caracas, riba un eventual reapertura pa e isla. E reapertura aki tin bentahanan ekonómiko pa e isla. E ora ei a ekspresá e deseo pa na momentu ku habri e frontera marítimo i ekonomia kuminsá krese atrobe pa habri tambe e frontera espasial.
Pero Aruba ke tin un apertura kontrolá si pa evitá ku Benesolanonan ta basha bini e isla.
E Promé Minister ta bisa ku kòmbersashonnan ku Venezuela ta kanado bon, pero ku mester bini mas koperashon di e pais.


text:
Scirbi pa drs. Marisol Krosendijk, psicologa
Kico bo kier bira ora bo bira grandi? Esaki ta un pregunta cu muchanan ta haya nan mes confronta cun’e na scol of na cas. Hasta muchanan den scol basico ta haja e pregunta aki. Pero en realidad ta resulta cu hopi tiki hende despues den nan bida ta bai kies pa e trabou cu nan tabata soña cun’e na chikito. Esaki ta si acaso nan por kies.
Aunke bida ta cambia cu tempo y soñonan tin biaha ta keda na un ilushon, toch ainda hopi mucha ta kies pa profesionnan cu ta basa ariba nan imaginacion: bombero, piloto, juffrouw, meneer, hungado profesional di futbol, dokter y hasta mermaid ta algun di e profesionnan mas cotisa.
Bira mama ta un soño cu mucha muhernan ta wak como un profesion riba su mes. Tambe tin mucha cu ta basa nan soño di profesion den futuro riba e profesion di nan mayornan of otro ser keri y te asta riba nan idolonan. Muchanan ta soña di ta mescos cu nan mayornan. Nan ta crea nan soñonan a base di personajenan di television y ta soña hopi biaha cu un bida a base di un realidad fictivo. Dependiendo di nan desaroyo socio-emocional y circumstancianan di bida, nan por yega cerca di locual en realidad nan ta sonja pa hasi den futuro.
Kico bo kier bira ora bo bira grandi? Bo ta corda tempo nan tabata hasi abo e pregunta aki?
Hopi mucha no sa kico pa contesta riba e pregunta aki y toch ora nan yega scolnan secundario nan ta haya nan mes ta scoge pa un vakkenpakket cu hopi biaha ta stipula e direccion cu nan por bai sigui despues.
Decanonan na scol ta yuda guia muchanan den e decisionan grandi aki, pero investigacionnan ta mustra cu toch ta e mayornan tin mas influencia den esaki. Pesey ta importante pa mayornan pone hopi atencion na e talento y soñonan di nan yiu pa su futuro.
Un manera cu un mayor por yuda un mucha ta di analisa e comportacion di e mucha, ya cu esaki tambe mester ser considera ora di guia e mucha den e decisionnan cu e ta tuma pa su futuro. E comportacion di un mucha ta un aspecto cu un mayor hopi biaha tin mas bista riba dje cu su maestronan di scol. Un mayor por yuda un mucha siña conoce su mes miho y pa expresa su mes mas riba tereno social-emocional.
Algun pregunta cu por yuda:
Bo ta gusta traha den grupo of bo so? Bo ta gusta traha den oficina of pafor di oficina? Bo ta gusta traha den un team of mas tanto riba bo mes? Kico ta bo pasatempo preferi? Kico ta hasi bo felis? Bo gusta ta bezig bo mannan of bo ta gusta lesa y pensa? Abo como mayor por yuda bo yiu dor di puntra nan tipo di preguntanan aki. Asina nan por bai hasi un tiki intro-speccion, esta mira den nan mes y haya sa kico nan gusta of kier den bida. Indirectamente bo por mira esaki tambe dor di observa e comportacion di bo yiu den su bida diario.
Comportacion di un mucha por duna bo un idea di kico un mucha por, kico e gusta. Asina bo ta haya mas idea den ki rumbo abo como mayor por yud’e pa e yega su soño of pa desaroya un talento special cu por ta e mes no ta conciente cu e ta pose’e. Si bo corda cu un hende ta pasa un gran parti di su bida na trabou, bo sa con balioso ta pa jud’e scoge e profesion cu ta hasi’e felis di berdad…


text:
DREAMS ta sera Akuerdo di Presentashon ku Url Isenia i Daniel De Jongh
Den transkurso di e último simannan aki, siguidónan di farándula i lektornan di TRENDSZ tabata pendiente pa e moveshonnan di e duo- Url Isenia i Daniel De Jongh. No netamente un duo, pero echo ta ku niun di dos no ta move sin e otro. E sinergia ku tin entre Url Isenia i Daniel De Jongh ta pèrkurá pa éksito sin duda- e aktual "E lugar ku bo merese" ta prueba di esaki . Entre e 3 agrupashonnan musikal ku a hasi un intento di aserká/ negoshá ku Url Isenia i Daniel De Jongh tabata figurá agrupashon musikal DREAMS. Mester remarká e manera ketu i profeshonal ku e banda a hiba nan negosiashon; finalmente e dos kabayeronan a disidí ku DREAMS ta ‘pas’ mas ku nan estilo i den DREAMS ta mira mas espasio pa sigui desaroyá nan músika. Ku Url Isenia i Daniel De Jongh DREAMS ta bira riku na kompositor i areglista. Url Isenia i Daniel De Jongh ta djòin Axel Pikero i Quincy Comenencia den e tim di kompositor di DREAMS i ta djòin e frontline ku ya ta konsistiendo di Quincy Biggie i Remy Joss komo base. E promé presentashon ta programá pa otro siman.
TRENDSZ ta deseá nan hopi éksito ku e laso laboral nobo. Pa fanátikonan di SONNOS, e banda lo keda eksistí den totalidat; esaki ta demostrá ku ko-eksistensia ta perfektamente posibel.


text:
E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Bill Clinton
William Jefferson Clinton (n. 19 di ougùstùs1946 na Hope (Arkansas)) ta un politiko merikano di Partido Demokratiko. E tabata e di 42 presidente di Estadonan Uni di Merka di 1993 te 2001. Anteriormente e tabata gobernador di Arkansas di 1979 te 1981 i un biaha mas di 1983 te 1992. E tabata fiskal mayó di Arkansas di 1977 te 1979. Clinton a bira konosí komo un "Demokrat Nobo", debi na e filosofia polítiko sentrista den su maneho.
E ta kasá ku Hillary Clinton, kende tabata senador di New York di 2001 te 2009, sekretario di estado di 2009 te 2013 i kandidato di Partido Demokratiko pa presidente den e elekshon presidensial di 2016.


text: Diamars atardi a drenta informe di un accidente cu hende herida na e cruzada pariba di Wei Ming Supermarket na Sabana Liber, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente pa falta di preferencia unda e dama chauffeur di un Suzuki Vitara biniendo for di nort no a para pa duna preferencia na un Nissan March bayendo pabao. Debi na impacto e dama chauffeur di e Nissan March a resulta herida. Na yegada di e ambulans nan a atende e victima y a transporte pa hospital.


text: Diamars mainta a drenta informe di un accidente cu hende herida na e cruzada Engelandstraat cu Frankrijkstraat, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu e dama chauffeur di e Toyota Corolla biniendo for di zuid den Engelandstraat no a para pa duna preferencia na e Hyundai Getz cu tabata bini cu preferencia di pariba y nan a dal den otro. Debi na e fuerte impacto e 2 damanan di edad den e Getz a resulta herida. Na yegada di Rapid Responder di Ambulans nan a atende e dama chauffeur di e Getz, e paramedico a controla y a haya cu ta mihor pa ambulans mes hib’e hospital. Na yegada di e ambulans nan a transporta e dama chauffeur pa hospital.


text:
ORANJESTAD – Diabierna merdia e prome buelo di e aeroliña Dominicano Arajet a yega Aruba. E aeroliña aki ta duna mas accesibilidad na e ruta entre Aruba y Republica Dominicana na un prijs hopi economico. A compronde cu Arajet ta bay inicia su operacionnan cu un flota di 5 avion Boeing 737 Max 800 cu ta avionnan diseña pa cuida e medio ambiente door cu nan ta consumi menos combustibel. Esaki ta conduci cu Arajet tin un gasto di operacion mas abou cu normal cu ta haci posibel cu nan por duna un tarifa economico na nan clientela. Na aeropuerto, tabatin e ceremonia acostumbra y digno pa yegada di un aeroliña nobo.
ORANJESTAD – Diasabra ultimo Aeropuerto Reina Beatrix a celebra e hecho cu e aeroliña Colombiano Wingo a inaugural su ruta nobo Medellin pa Aruba. Esaki lo ta dos buelo semanal entre e dos destinacionan riba diaranson y diasabra. Manera custumber, tabatin e celebracion necesario cu bandera di ambos pais, desplega pa e pilotonan for di e cockpit, y despues e acostumbrado ceremonia na aeropuerto.
SCHIPHOL – Mescos cu a sosode un aña pasa, KLM a anuncia e siman aki cu ta aumenta e frecuencia pa islanan ABC cu mas di 20%. Asina e portal di aviacion luchtvaarnieuws.nl ta raporta. Pa Corsou, KLM ta bula 10 biaha pa siman, cu 2 buelo pa dia durante e periodo di pasco. Pa buelonan pa Aruba, den combinacion cu Bonaire, KLM lo usa nan avion di mas grandi, e boeing 777-300ER cu capacidad di 408 diario. Aña pasa tambe tabatin un tipo di anuncio asina aunke e biaha aki a haci esaki aun mas grandi.
ORANJESTAD - Den presencia di algun miembro di parlamento, Minister di Turismo, Hunta di Supervision di A.T.A., CEO di A.T.A., CEO di APA, CEO di AHATA, ekipo di A.T.A. y socionan di industria crucero, a efectua otro edicion di ‘Cruise Symposium’ riba Dia Mundial di Turismo den ballroom di Aruba Marriott Resort & Stellaris Casino. Touch of Steel a ricibi tur participante cu musica di steelpan. Minister Oduber, CEO di A.T.A. y CEO di APA a hiba palabra na esan presente, sigui pa un presentacion di ‘Aquila Center for Cruise Excellence’, un socio di A.T.A. den e industria crucero.
ORANJESTAD - Aruba Trade and Industry Association (ATIA), hunto cu algun otro gremio commercial, a pidi un reunion cu Minister di Finansa y Cultura y Directora di DIMP pa haya mas informacion y aclaracion riba e tema di BBO y e futuro pasonan pa cu e reforma fiscal. Directora di DIMP a contesta cu despues di ricibi mandato di gobierno tocante e reforma lo por yama un reunion pa asina duna mas informacion.
ORANJESTAD - Como parti di e Celebracion di dia Mundial di Turismo awe e varios partnernan den e industria aki tin un conferencia pa socionan local di e industria. A la ves esaki ta e apertura oficial di e conferencia Aruba Meets Europe cu ta conta cu participación di e socionan internacional. Tambe tin presente studiantenan di Unidad di Hospitalidad y Turismo di EPI y Facultad di Turismo di Universidad di Aruba. Tur esaki a inicia for di 8’or di mainta y ta sigui henter mainta na Aruba Marriott Resort.
ORANJESTAD – E gremio comercial Aruba Trade and Industry Association (ATIA) a raporta diaranson cu nan tuma nota siman pasa cu sindicatonan a vocifera nan disgusto ariba e proceso encuanto e “Congreso Nacional riba ley laboral”. Como gremio commercial, ATIA a sugeri, pa sigui cu e presentacionnan di e experto ariba e recomendacionnan di e reforma laboral (E1) y tambe seguridad social (E4), di e “Landspakket”. Alaves tambe bin na un fecha nobo, hunto cu e sindicatonan, unda si lo por dialoga pa yega na un solucion correcto pa nos isla.


text:
Kolonialismo
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Kolonialismo ta e establesementu, mantenementu, akuisashon i ekspanshon di kolonia den un teritorio dor di hende di un otro teritorio. Kolonialismo ta e proseso kaminda un soberania riba e kolonia ta wòrdu tuma dor di e metropolo i e struktura sosial, gobièrnu, i ekonomia di e kolonia ta wòrdu kambia dor di e kolonialistanan - hendenan for di e metrópolis. Kolonialismo ta un set di relashonnan inigual entre e metrópolis i e kolonia; entre e kolonisadónan i e poblashon indígeno.
E pablabra kolonialismo ta referi na e periodo den historia entre siglo 15 i siglo 20 ora nashonnan oropeo a establese kolonianan riba otro kontinentenan. Den e periodo aki e hustifikashonnan pa kolonialismo a varia hopi manera pa ganashi, e ekspanshon di e poder di e metrópolis, i pa varios kreensia politiko i religioso.
Kolonialismo i imperialismo ta ideologikamente mará na merkantilismo.


text:
Empleado ehemplar cu ta sufri di depression a pone fin na su bida bulando for di piso 7
Diamars mainta a drenta informe di cu tin un persona cu lo kier bula for di balcon di e di 7 piso di e hotel, mesora a dirigi patruya na e sitio. Na yegada di e patruya a tuma nota cu e situacion ta serio ya cu e persona concerni a emiti riba su facebook di su mensahe di despedida, y e persona tabata na e rand di e balcon para pafo riba e stupi polis a pidi pa e equipo di rescate di bombero como tambe ambulans cu urgencia na e sitio. Polis a pidi empleadonan cuminza prepara colchonnan abao mientras ta purba intermedia. Pero e victima tabata tin e camber na lock y no a habri e porta pues e tabata decidido den su proposito. Na e momento menos spera ela bula y a fayece inmediatamente den su caida. Cantidad di empleado como tambe turista a presencia e acto cruel aki y e empleadonan a bira malo y varios a hyperventila. E personal di ambulans cu a yega a hayanan mes obliga di atende e empleadonan. E victima a bin resulta di ta Dawryn Lisandro Semeleer di 28 aña kende tabata traha na e departamento di venta di e hotel. Na famianan y empleadonan di e difunto ta bay nos mas sincero palabranan di condolencia. Su ultimo mensahe por lesa esaki riba su facebook di Jhon Semeleer.


text:
riba djaluna 16 di ougùstùs sentral di polis a risibí notifikashon ku a gara un hòmber na momentu ku e tabata ke hòrta den un outo ku tabata stashoná na un kompleho di apartamentu situá na Kaya Rotterdam. E sospechoso a logra bai for di e sitio, pero e persona atento ku a yama sentral di polis, por a duna un bon deskripshon di e hòmber i a sigui wak unda e hòmber a bai. Dor di esaki e por a mèldu den ki outo ku kua plachi di number e sospechoso a kore bai.
Despues di un búskeda kòrtiku a señalá e outo aki na altura di ‘Thousand Steps’. Aki a kontrolá e sospechoso i a listra su outo. Durante esaki a bin topa ku un pistol armá i tambe munishon i a konfiská esakinan. A konfiská e outo tambe pa investigashon mas aleu. A detené e hòmber di inisial H.A.C. di 56 aña en konekshon ku intento di ladronisia I pa violashon di Lei di Arma BES.
Investigashon den e kaso ta andando.


text:
Servicio di GKMB a ricibi mashin di fumigacion nobo
ORANJESTAD, Aruba –18 december 2019: Gele Koorts en Muskieten Bestrijding a ricibi ayera dos mashin nobo pa combati sangura. Esaki ta un inversion di mas of menos 45 mil florin cu Minister di Salubridad Publico a haci pa por sigui combati y preveni malesanan transmiti door di sangura. E mashinnan ta di marca Igeba cu ta produci na Alemania y a wordo entrega door di nan agencia na Aruba cu ta DAL pestcontrol. Ta trata aki di dos aparato di cual e prome mashin ta un ULV (Ultra Low Volume) aerosol generator. E meshina aki ta uza volumen halto di aire na un presion abou pa transforma pesticida likido den drupelsnan cu por wordo distribui den e admosfera. E di dos mashin ta un Thermal fogger cual por produci gran cantidad di huma di pesticida cu ta wordo uza pa fumigacion. Ambos aparato lo wordo usa ora tin hopi molester di sangura den bario nan of ora tin alerta di outbreak di malesanan transmiti door di sangura manera por ehempel Dengue, Zika y Chikungunya. Ambos mashin por wordo usa tambe pa combati e sangura preto cu ta sangura di mangel, comun den e area di savaneta y Pos chiquito. Cu yegada di e dos mashinnan aki e personal di GKMB ta hopi contento pasobra nan por sigui eherce nan trabou, solamente awo den tempo mas cortico y nan ta bon equipa y prepara pa cualkier eventaulidad riba e tereno di combati sangura.


text:
KRALENDIJK – Radio Live 99.9 FM djarason último a risibí un informashon di un situashon fastioso na skol Liseo Boneriano na kaya Amsterdam. E prome informashon risibí ta indiká ku tabatin un alumno hulandes oropeo ku tabata bende un supstansia prohibí riba tereno di e skol i ku te asta tin alumno ku mester a bira malu despues di a kumpra i kome esaki. Ta trata aki di un tipo di kuki/bolo brownie ku hash, mariwana, aden. E tabata bende esaki pa 10 dòler riba tereno di skol. Tin informashon ku asta tin un alumno ku lo mester a bira basta malu i mester a bai poli debí na intoksifikashon. Relashoná ku e informashon aki direktor di unidat di Liseo Boneriano a manda un karta pa mayornan i ta konfirmá e notisia.
”Djarason tras di lomba maneho di skol na Liseo Boneriano a tuma nota di supstansia prohibí na skol. A hasi un investigashon interno relashoná ku e asuntu. Den e investigashon, skol a tuma kontakto ku polis. Awor e kaso ta den man di polis i nan ta kontinuá ku e investigashon. Nos di Skol Liseo Boneriano ta deseá pa tur mayor ta na altura ku no ta tolerá tipo di kaso manera loke a sosodé. Ta estriktamente prohibí pa un hóben ku ta bishita e skol. Ta trata di supstansia peligroso ku tin efekto riba salu di hende. Esnan ku atendé ku e tipo di kosnan aki, ta haña ‘skorsing’ i kore riesgo serio pa nan estudio. Semper ta pone e kaso nan aki den man di polis pa kontinuá ku investigashon. Nos ta spera kada mayor ta papia ku nan yunan na kas i informá nan tokante e tipo di situashonnan menshoná. Esaki ta loke direktor di unidat di Liseo Boneriano, Barbara Sol, a skirbi den un karta pa mayornan ku tin yu ta bishitá e skol.


text:
Valentino Jacobs
-
Barranquilla2018
Competencia di Bowling Masculino a termina
Despues di 5 dia di competencia, awe a finalisa e competencia di Bowling masculino Awe na Cali, Colombia a tuma…Read More »
-
Barranquilla2018
Bowling Trios a inincia na Cali
Competencia di Bowling Trios a tuma lugar ayera caminda cu e trio Elias Halabi, Jonathan Bremo y Valentino Jacobs a…Read More »
-
Barranquilla2018
Ultimo ronde di Bowling Doubles a start
Awe den oranan di atardi a tuma lugar e ultimo round di Doubles Bowling na Cali. E atletanan Jonathan Bremo…Read More »


text:
PayPal a retira for di e proyecto di criptomoneda di Facebook, conoci como Libra, den un golpi pa e compania di red social cu a enfrenta escrutinio mas fuerte cu a pensa tocante su propuesta pa crea un sistema di pago alternativo.
E compania di pago digital a bisa diabierna cu ta retirando for di Libra Association pa asina por enfoca riba negoshinan existente. âFacebook pa largo ta un partner strategico y valioso di PayPal, y nos lo sigui como partner y sigui duna sosten na Facebook den varios capacidadâ, PayPal a bisa.
Facebook a presenta Libra como un moneda cu por ser uza pa pagonan digital, particularmente fuera di Merca. E lo conta cu sosten di placa berdadero, a diferencia di otro moneda digital manera Bitcoin of Etherium.
Libra Association, basa na Suisa, tabata supone di duna e proyecto di criptomoneda un distancia confortabel for di Facebook, cual no lo ta doño di Libra.
A pesar di esfuersonan di Facebook, reguladonan financiero como tambe miembronan di Congreso a cuestiona e motibonan di e compania pa crea un criptomoneda nobo, particularmente den contexto di e critica cu e business model di Facebook ta demasiado invasivo di e privacidad di su usuarionan.
Congresista Maxine Walters, presidente di House Financial Services Committee di Congreso, a exigi fundado di Facebook, Mark Zuckerberg testigua dilanti di su comite prome cu Libra ser lansa. Banda di preocupacion pa cu privacidad, Waters a cita e potencial pa Libra ser uza pa labamento di placa y otro crimen financiero.
Republicano y democratanan, y hasta presidente Donald Trump a pidi pa Facebook wordo someti na leynan bancario Mericano â un prospecto arduo y complica â si e compania di red social bay dilanti cu e proyecto di Libra. Como contesta, Facebook a contrata cantidad di âlobbyistâ prominente di Washington pa convence politiconan pa duna nan aprobacion pa Libra.
PayPal Holdings Inc., cual ta basa na San Jose, California, ta e prome compania pa publicamente termina su asociacion cu Libra, pero segun reportenan, otro companianan tambe ta dudando. The Wall Street Journal e siman aki a reporta cu Mastercard y Visa, e proveedonan di pago mas grandi di mundo, tabata dudando riba nan relacion cu Libra.
Libra Association a bisa cu tin plan pa sigui bay dilanti cu e proyecto, sin PayPal.
âConstruyendo (Libra) ta un biahe, no un destino… cada organisacion cu a cuminsa e biahe aki lo mester haci su propio evaluacion di riesgo y beneficio di ta comprometi pa pasa e cambio cu Libra ta primintiâ, segun Dante Disparte, cabesante di politica y comunicacion pa Libra Association.


text:
WILLEMSTAD — Ya pa di dos aña konsekutivo, Sport en Ontspannings Vereniging di Brandweer Korsou a organisa e kaminata ku ta hiba di nomber “Firefighters Walk”. Durante anja 2015 mas di 1500 persona a partisipa I e anja aki e sifra di partisipantenan a krese I mas di 2000 persona a kana huntu ku bomberonan den kayanan di Steenrijk, Punda I tambe Otrobanda.
Tur e partisipantenan por a skohe entre un ruta di 7 KM I tambe un ruta di 10KM, kual nos por a mira klaramente ku mayoria a bai pa ruta di 10KM pa asina por disfruta di por pasa riba Brug Juliana.
Lokual ku mas a fasina tur nos kanado nan, tabata ku pa prome bes nan a krusa brug di e direkshon di Punda, subiendo for di e bogt banda di Waaigat, I a krusa brug Juliana ku bista riba Refineria Isla I hinter e area di Santa Maria I bisendario I a baha brug na Arubastraat.
Klaro ku un bes mas, algu ku a pone su stempel kaba durante di e kaminata di Brandweer ta, ku SOV Brandweer ta malkria tur e hende muhenan ku bishita e kaminata aki.
Na Oranjestraat, bomberonan a sa di regala tur hende muhe un bunita sombre kual nan a lusi kune bunita durante kaminata. Na final na Parasasa un I tur a disfruta di un tremendo sopi di berdura, energy drinks, juicenan di Lovers I tambe fruta.
SOV Brandweer kier a yama un danki special na Vanddis, Ennia, UTS,Curacao Airport Partners, Maduro & Curiels Bank, Guardian Group, Sagicor, Margil Party Rentals, MNO Vervat, Aqualectra, Korant Extra, Gomez Enterprises, Korant Vigilante, TDS, Curoil, Pricewaterhouse Coopers, CORE, Selikor, Banko Sentral, Autocity, Zenitel, EWT, Cost U Less, Medionan di Komunikashon, Fundashon Sokudi, Pro Bista, Kuerpo Polisial, Miembronnan di Padvinderij I tur boluntario ku a yuda ku nan granito pa asina hasi Firefighters Walk un biaha mas SUPER eksitoso.
SOV Brandweer Korsou kier a yama un danki tambe na TUR partisipante ku a djoin e kaminata aki I hasi e ambiente unu tur afo. Anto for di awor SOV Brandweer ta partisipa ku pa anja 2017 lo bai tin otro edishon di Firefighters Walk, pues un I tur keda pendiente.


text:
Miónes èkstra pa mehorá forsa di kompra na Hulanda Karibense
Den 2023 gabinete ta pone 16 mion euro disponibel pa mehorá forsa di kompra pa abitantenan di Boneiru, Sint Eustatius i Saba. Den 2024 despues ta pone 12 mion euro èkstra disponibel i for di 2024 4 mion euro pa aña. E plaka ta forma parti di e medidanan amplio ku ta tuma pa mehorá forsa di kompra na Hulanda.
E fortifikashon di forsa di kompra aki ta bin riba e medionan finansiero èkstra di 30 mion euro struktural (23 mion euro den 2022) di den e Akuerdo di Koalishon pa mehorá nivel di bida di abitantenan di Hulanda Karibense. I ta un komplementashon riba e 5 mion euro ku gabinete a pone na disposishon na mart último pa redusí akseins i introdusí un kompensashon energétiko pa kas di famia ku un entrada abou den 2022.
Ta usa e montante èkstra ku gabinete ta pone na disposishon awor pa por pone e kompensashon energétiko disponibel den 2023 tambe. Ta trata di un suma di 1300 dòler pa kas di famia te 130% di e suèldu mínimo legal. Tambe ta prolongá e redukshon di akseins riba gasolin den 2023: 16 USD sèn pa liter pa e promé mitar di 2023 i 8 USD sèn pa liter pa e di dos mitar di 2023.
Ademas grandinan ta risibí un penshun básiko mas haltu den 2023. E oumentu di e AOV ta korespondé ku e suma ku originalmente tabata deseá pa 2025. Esaki ta nifiká ku un persona ku tin derechi riba AOV i ku tin AOV kompleto akumulá, dependiendo di unda e ta biba na Hulanda Karibense, ta risibí pa luna alrededor di 150 dòler èkstra.
Mas aleu mayornan ta risibí otro aña mas kompensashon pa yu i akohida di mucha ta bira mas barata. Esaki ta nifiká pa un mama soltero ku 2 yu di por ehèmpel 1 i 3 aña, ku e ta risibí 40 dòler èkstra na kompensashon pa yu i ta paga 50 dòler ménos na akohida di mucha (den kaso di akohida kompleto).
Tambe ta hisa e suma liber di impuesto. Esaki ta parti di e entrada pa kua no mester paga belasting. E oumentu di e suma liber di impuesto na Hulanda Karibense ku 500 dòler ta kondusí na un redukshon di gastu di 30,4% x USD 500 = alrededor di 150 dòler riba base anual pa abitantenan di Hulanda Karibense ku ta paga impuesto di suèldu òf entrada.
E medidanan di forsa di kompra ta bin èkstra riba e korekshon di inflashon ku ta apliká generalmente entrante 1 di yanüari riba e suèldu mínimo legal, e AOV, e AWW, e ònderstant i e kompensashon pa yu (komo tambe e suma liber di impuesto). Ta stipulá altura di e korekshon di inflashon basá riba e índise di preis di konsumidó di CBS pa e di tres kuartal di 2022. Ta publiká e porsentahe akí den kareda di 20 di òktober. E porsentahe di inflashon pa e di dos kuartal 2022 tabata alrededor di 8 pa 9%, pero ta difísil pa pronostiká kon desaroyo di esaki lo ta pa fin di e di tres kuartal di e aña akí.
Mas aleu ta trahando tambe riba un pakete pa Hulanda Karibense pa suavisá e konsekuensianan di e preisnan energétiko ku ta oumentando.
Minister Schouten di Maneho di Pobresa ta mira ku, debí na e subida fuerte di preis di energia i alimento, siguridat di eksistensia di un grupo kresiente di hende ta mas i mas bou di preshon:
“Pa e motibu ei nos ta tuma un gran kantidat di medida pa mehorá forsa di kompra otro aña, manera un kompensashon energétiko nobo pa e entradanan abou, un penshun básiko mas haltu i pa mayornan, un kompensashon pa yu mas haltu i akohida di mucha mas barata. Ta nesesario pa e entrada- i gastunan ta mas den balanse ku otro. Gabinete kier tuma medidanan pa logra esaki mas rápido.”
Sekretario di estado Alexandra van Huffelen di Relashonnan den Reino ta kontentu ku e plaka èkstra pa habitantenan na Boneiru, Sint Eustatius i Saba:
“Ta importante pa nos yuda tur habitante di Hulanda ku medidanan di forsa di kompra èkstra. Mi ta kontentu ku pa Hulanda Karibense tambe tin un bon pakete. Pero mi sa tambe: nos no a yega ainda. Nos mester sigui traha riba kombatimentu di pobresa.”


text:
WILLEMSTAD — FDOK (antes CSOF) ya ta den preparashon pa su evento grandi kual ta e premiashon pa deportista di aña 2014. Tur kos ta kanando segun plan i ya a reuní na dos okashon ku e miembronan di e komishon ku lo elegí e nominado i ganadónan.
Apesar di esaki FDOK ke rekordá i ala bes hasi un supliká na federashonnan deportivo pa manda nan kandidato pa deportista di aña. E fecha límite pa hasi esaki ta dia 7 di desèmber próksimo. Despues di e fecha aki e komishon lo kuminsá ku su tarea i nan mes lo por buta miembro si e federashon no manda nada.


text:
ORANJESTAD – Nos ta yegando e ultimo momentonan di aña 2015, y e temporada aki no por ta completo sin e klapchi, vuurwerk y e pagara. Sin embargo ultimo anjanan a sucede accidentenan serio especialmente serca muchanan, cy ta pone cu tur hende mester ta mas cauteloso.
Lider di MEP Evelyn Wever-Croes kier manda un mensahe di cautela cu klapchi. “Mi kier hasi un apelacion fuerte riba mayornan, pa por fabor sea hopi cauteloso cu uso di klapchi cerca nos muchanan. Vuurwerk por ta bunita, pero e por ta peligroso y causa daño pa bida largo.
Den e temporada di klachi aki, corda tambe di cuida oido di nos muchanan, pasobra sonido demasiado fuerte por causa daño na oido di nos muchanan. Ban tin e cautela necesario pa asina un y tur por gosa di un ciere di aña sin tin cu lamenta un accidente cu klapchi. Y pa asina un y tur por habri aña den felicidad y harmonia familiar”, Evelyn Wever-Croes a duna di conose.


text:
Aruba Port Authority a inaugura e tugboat “Colorado”
Published on April 23, 2019
Un inversion grandi pa por ofrece mas y miho servicio na waf. Esun di mas moderno den henter Caribe.
Aruba Ports Authority ta hopi orguyoso di por anuncia oficialmente e yegada di e Tugboat “Colorado”. Un barco sofistica cu ya ta den servicio dunando bon resultado caba. Manera tur hende por corda, e ultimo tugboat cu Aruba tabata dispone di dje tabata Andicuri. Na cierto momento su mantencion a bira dificil y no tabata haya e piesanan facil mas. A opta pa reemplasa cu un barco nobo. Na aña 2016, mientras tabata evaluando compra di esun nobo, a opta pa lease un tugboat temporalmente.
Aruba Ports Authority (APA) a haci un sondeo profundo di e caracteristicanan cu e tugboat nobo mester cumpli cun’e y asina a yega na e decision di cumpra un mas moderno y cu lo por tin un bida hopi largo. A yega na un contracto di construccion cu e compañia DAMEN y un acuerdo cu e compania Svitzer, encarga cu supervision durante construccion y transporte di e tugboat nobo, esta e “Damen Azimuth Stern Drive Tug 2811”. APA ta contento cu e apoyo cu a ricibi den e proyecto aki for di AIB-Bank como agent bank cu a percura pa e tugboat wordo financia door di un consortio di 7 diferente instituto financiero.
APA tin un bon relacion cu Damen cu ta brinda servicio tambe na e tugboatnan di e.o. CITGO, cu ta di mesun marca y nan tin un oficina na nos isla ruman Corsou.
A construi e tugboat “Colorado” na Vietnam, ta un barco di 28 meter largo y 11 meter hancho. A desaroy’e specialmente pa e tipo di lama di Caribe. E tugboat aki ta e prome den su estilo den henter Caribe, pues Aruba Ports Authority awo ta dispone di un tugboat ultra moderno, di e ultimo generacion. Ta un boto masha stabiel cu por ofrece mas y miho servicio.
Manera ta conoci, e barconan crucero ta sigui crece y recientemente APA a adapta e structura di waf pa cumpli cu rekisito di companianan crucero cu ta poniendo barconan mas grandi den operacion. “Colorado” por atende cu e barconan grandi existente y esunnan cu proximamente lo wordo poni den operacion. Y tambe pa asisiti e barconan di container y carga pa asina nan por maniobra mehor den e waf di barcadera.
Gerencia di APA ta gradici su hunta di comisario y gobierno como accionista di e empresa estatal y un y tur cu a coopera y contribui cu e proceso di compra di e tugboat nobo aki y cu awe a yega asina leu di por inaugura “Colorado”. Danki na Gobierno pa e cooperacion, na e personal nautico completo cu lo traha abordo di e tugboat moderno aki, pa cual nan a sigui algun curso y training avansa y specialisa tanto na Aruba como na Hulanda. Aruba pabien.


text:
Susan Solognier-Noguera ta philatelista pa mas of menos 40 anja y tin un colecion extenso. Susan ta conta su storia: ‘Dor cu mi ta miembro di diferente club internacional y ta intercambia stampia cu tur parti di mundo, mi ta haya mi cu stampia dobbel cu ta bira un cantidad enorme, sin sa kico pa hasi cu nan. Mester corda cu tur hende di afo ta stampia di Aruba nan kier, dus e dobbelnan di otro pais no ta interesa nan. Den pasado mi a haci hopi donacion di stampia dobbel na clubnan juvenil internacional. Pero semper mi interes tabata pa promove spaarmento di stampia aki na Aruba mes. Mi a cuminsa esaki na scol basico Colegio Sagrado Curazon na Savaneta cu ta e bario di unda mi ta. Mi tabata duna lezing na 5e y 6e klas pa splica di mi hobby. Asina mi a forma un grupo di mucha y nos tabata topa un bez pa luna na Biblioteca Nacional na San Nicolas. Despues cu a cuminsa cu renobashon na e Biblioteca nos grupo no tabatin lugar mas pa topa.
Na e momento ei mi a aserca Nico Luidens di Van Dorp pa cuminsa cu un club. Nico a bisa un otro cliente philatelista Sr. Ruben Abath di e plan y conhuntamente nos tres a traha pa dia 19 di mei 2007 nos a tene e dia di informacion.
Riba e fecha aki 43 persona a bin busca informacion. Tur anja rond di 18 di Maart van Dorp ta tene su encuentro cultural y nos ta probecha di e fecha aki cu ta haya hopi clienta pa promove e club. Nos tin actualmente 61 persona inscribi di cual mitar ta activo. Nos ta topa dos vez pa luna riba fecha nan stipula pa 1:00 pm na Van Dorp na Dakota. Persona nan di tur edad ta bonbini.
E meta di e club ta:
• Pa promove spaarmento di stampia, specialmente cerca hoben;
• Juda colecionista nan cu nan colection pa preserva nan stampia nan;
• Guia nan den e diferente sistema di colecciona;
• Juda cu identificacion di stampia;
• Juda cu duna balor na stampia;
• Informacion di tur diferente producto cu tambe ta cai bou coleccionamento di stampia.
• Juda coleccionistanan haya stampia cu falta den nan coleccion.
Cuminsamento di e anja aki nos a bin cu nos propio nomber oficial ‘StampiAruba’ pa por asocia nos mes na organisacionnan internacional. Nos tin tambe un logo oficial. Awor nos a cuminsa spaar pa nos bira un asocacion.’
Susan tin un personalized stamp cu e la laga traha na Hulanda. E stampia aki por wordo usa pa manda carta.
Danki Susan, pa un bunita contribucion. Pa mas info di StampiAruba por pasa cerca Nico Luidens na Van Dorp.


text:
CTA – MANAGEMENT BV TA KEDA ENKARGÁ PA ORGANISÁ KARNAVAL 2023
MINISTERIO KONSERNÍ ENSEÑANSA, SIENSIA, KULTURA & DEPORTE
CTA – MANAGEMENT BV TA KEDA ENKARGÁ PA ORGANISÁ KARNAVAL 2023
PUBLIKÁ RIBA 10 OUGÙSTÙS 2022
WILLEMSTAD – Minister di Enseñansa, Siensia, Kultura i Deporte (ESKD) sr. Sithree van Heydoorn ta informá ku a yega na palabrashon ku e kompania CTA- Management BV, manehá pa señor Herman Harms (Manchi) pa organisá Karnaval 2023. Señor Harms durante di último añanan a demonstrá su kapasidat i abilidatnan komo promotor.
CTA – Management a organisá diferente aktividat ku un konsepto diferente i inovativo. Minister di OWCS a tene reunion ku tantu AGKK ku ta e organisashon ku ta representá gruponan di Karnaval i tambe Grupo JAC ku durante di e último 3 marchanan a organisá karnaval pa gobiernu di Kòrsou. Tur dos organisashon a manifestá nan disponibilidat pa sostené Manchi den organisashon di Karnaval 2023. Awor ministerio di ESKD ta bai atendé e parti formal pa konkretisá e akuerdo ku CTA – Management, konforme nos leinan pa por traspasá e fondonan ku gobiernu ta pone disponibel pa organisashon di karnaval 2023.
Pronto sektor di Kultura i Deporte ku sosten di nos universidatnan, University of Curacao (UoC) i Inter-Continental University of the Caribbean (ICUC) ta tene un simposio riba Karnaval pa yega na un plan stratégiko pa maneho di Karnaval di Kòrsou pa e próksimo 5 añanan. E título di e simposio ta, “Un Karnaval Duradero i Sostenibel pa Kòrsou”. Na e simposio aki tur “stakeholders” ta partisipá, pa asina por debatí i yega na konklushonnan ku ta kontribuí na desaroyo ekonómiko, kresementu sostenibel i inovativo pa Karnaval komo un produkto kultural ku ta sostené turismo kultural di un forma duradero.
Minister di ESKD sr. Sithree van Heydoorn ta deseá Manchi, hopi éksito ku e reto di organisá Karnaval 2023 i na pueblo di Kòrsou nos ta konta ku bosnan kontribushon pa un Karnaval 2023 eksitoso i un komportashon eksepshonal.
—
Sr. Sithree van Heydoorn
Minister di Enseñansa, Siensia, Kultura i Deporte


text:
ORANJESTAD – Parlamento a debati e siman aki riba e tema di inseguridad y criminalidad. Na e ocasion aki lider di MEP Evelyn Wever-Croes tabata hopi critico riba e minister di husticia, Dowers, pero tambe riba prome minister Mike Eman.
“Nos tur mester admiti cu manera cos ta bayendo no ta bon, cu e maneho di husticia bow di gabinete Mike Eman a faya barbaramente. Hopi hende ta bisa cu Minister di Husiticia mester tene honor na su mes y baha for di e puesto. Ami mes no ta comparti e opinion ey completamente, pasobra e minister di husticia a laga sa cu e no ta haya placa suficiente den presupuesto pa por hasi su trabou. Pesey ami ta tene minister presidente responsabel, pasobra pa por combati criminalidad di berdad, mester di inversionnan substancial den husticia.
Aruba ta manera un barco sin rumbo, manera un barco sin capitan. Pasobra e capitan a bula bandona e barco na juni ora Hulanda a interveni. E capitan a bula for di e barco, ela bai den welga di hamber, y desde e tempo ey e tin di core go-kart regularmente como terapia mental pa keda focussed. Pero focussed riba kiko? Talves riba e 24 medidanan cu ela priminti Hulanda cu e ta bai tuma? 24 medida cu e rapport di CFT ta menciona riba pagina 4 y despues di 7 te cu 12?” Lider di MEP a bisa.
PREOCUPACION DI MEP
“Nos ta preocupa. Gabinete Mike Eman a redobla nos debe nacional, desempleo segun nos encuestanan ta yegando 15%, miles di famia ta biba na margen di pobresa, y nos economia ta stagna. Tur esaki ta bai causa MAS criminalidad, pasobra un tata di famia cu perde trabou, cu no por haya trabou ningun caminda, por pensa di comete un crimen contal e pone cuminda riba mesa pa su yiunan. Pues mirando e situacion caotico cu gabinete Mike Eman tin nos pais aden, nos ta teme cu e presion riba husticia lo bira mucho mas fuerte.
Esaki ta sin tene na cuenta cu Gabinete Mike Eman a priminti CFT y a priminti Hulanda cu lo introdusi 24 medida nobo, cual lo causa un aumento di belasting di 10%, manera nos ta lesa riba pag 3 y 4 di e rapport di CFT.
ARUBA MERECE MIHOR
Nos kier mira nos pais mas sigur, pa asina nos grandinan por keda cas trankil ora nan famia bai traha, y no wordo mara, bati y atraca. Nos kier mira rond di nos scolnan bon vigila pa nos yiunan por bai scol trankil of bai cinema y gosa di nan infancia y hubentud. Nos kier pa ora cu nos caba di pasa den e desastre financiero aki, cu nos pueblo tambe sali ileso di esaki.
CFT ta bisa riba pagina 2 di e rapport cu lo tarda 20 anja pa nos recupera di e 5 anjanan di desastre di Mike Eman. Locual nos mester evita ta cu aki 20 anja, e operacion tabata exitoso, y finanzas ta na orden, pero e pacient a muri, e pueblo mes no a sobrebibi.
ARUBA MERECE MIHOR, Aruba merece un gobierno cu realmente ta lucha pa hasi nos pais mas sigur, y esey ta nos compromiso cu pueblo di Aruba” Evelyn Wever-Croes a finalisa bisando.


text:
ULTIMO ORA : BONEIRU.
DETENIDO RYAN FRANS TRANSPORTA PA HULANDA AWE DEN SEKRETO.
For di fuente nan ku nos faya nos por konfirma ku Ryan Frans a wordu traslada awe tardi ku vuelo 765 di KLM pa hulanda bou di estrikto medida nan di seguridat y escorta pa 5 recherche.
Parse ku su komportashon ta laga hopi di desea den e instituto di JICN aki na Boneiru.
Tipo di transporte nan aki ta kosta basta plaka y porsierto prome ku dia 30 di juni di e anja aki mes Ryan mester ta bek na Boneiru pa tratamentu di e kaso Country garden ku e ta e sospechoso prinsipal den dje.
FUENTE: AIMED AYUBI.
NOTISIA KU BO POR KONFIA.


text:
Hóbennan di Hulandes Karibense ku ta lanta den pobresa hopi bia ta kai den un sírkulo visioso di problema. Pa kibra esaki, un enfoke urgente integral di pobresa bou di e hóbennan aki ta nesesario.
Esaki Nationale ombudsman i Ombudsman pa mucha ta rekomendá den e rapòrt konhunto ‘Ta relevante unda bo kuna a para'. For di e investigashon, ku ta dirigí riba pobresa bou di hóbennan di Hulandes Karibense, ta sali ku hopi hóben ta eksperensiá opstákulo serio ku ta stroba nan di sali for di pobresa. Esaki ta hasi e transishon pa bira adulto difísil.
Kaminda hóbennan Hulandes Oropeo den pobresa por konta ku diferente fasilidat protektor, esakinan ta falta hopi bia pa hóbennan di Hulandes Karibense. E pobresa ta hasi doló i ta pidi intervenshon pronto.
Sírkulo visioso di pobresa
Margrite Kalverboer, Ombudsvrouw pa mucha: ‘Hóbennan ku lanta den pobresa hopi bia no ta eksperensiá un problema so, sino un skala di problema riba diferente tereno. Nan ta haña nan den un patronchi di ripitishon ku ta sigui di generashon pa generashon. Ta importante pa kibra esaki..’
Komo konsekuensha di pobresa, e hóbennan aki hopi bia tin falta di kuminda salú. Banda di esaki e strès, ku e bida den pobresa ta trese, por kondusí na e echo ku mayornan ta ménos kapabel pa kria nan yunan bon. E riesgo riba violensia doméstiko i maltrato di mucha ta bira mas grandi. I esei por kondusí na problema mental. Mas aleu pobresa tin un impakto riba e oportunidatnan di desaroyo pa hóben, pasobra pobresa ta kompañá pa bibienda mas malu i ménos partisipashon na aktividatnan sosial. Pobresa hopi bia ke men ku e muchanan ta kuminsá skol ku un atraso kaba, loke ta pone nan kore un riesgo mas grandi di kita skol sin diploma. Asina ta bira mas difísil pa haña un trabou ku sufisiente entrada. E atrasonan ku e hóbennan ta haña den diferente área kasi nan no por alkansá mas. E konsekuensha di esaki hopi bia ta ku, ora nan mes haña yu, nan ta pasa e pobresa i e falta di oportunidat pa e siguiente generashon.
Enfoke integral urgente
No opstante e medidanan ku a tuma pa kombatí pobresa na Hulanda Karibense, ta keda prekupashon kontinuo pa hóben ku ta lanta den pobresa. E enfoke no ta resultá di ta fásil, pa motibu di e diferente terenonan kaminda e problemátika ta tuma lugá. P’esei un koperashon urgente i intensivo entre Gobièrnu di Reino i e entidatnan públiko ta nesesario.
Reinier van Zutphen, Nationale ombudsman: ‘E seriedat di e problemátika di pobresa ta pidi un intervenshon pronto. Kolaborando integralmente, riba término kòrtiku mester tuma paso den e kombatimentu di pobresa. Mester kibra e sírkulo visioso di pobresa pa asina hóbennan di Hulanda Karibense haña e oportunidat di sali for di pobresa.’
Tambe tur dos ombudsman ta enfatisá ku den e enfoke integral mester tene kuenta ku e konteksto lokal, e kultura di e islanan i e falta di konfiansa eksistente den gobièrnu. Ademas, nan ta haña importante pa skucha e hóbennan i laganan pensa huntu tokante solushon.
Magrite Kalverboer: ‘Ora bo duna hóben un bos, e chèns ku medidanan i programanan ku ta intenshoná pa nan logra di bèrdè mes, ta oumentá.’
Kuater punto klave
Kolaborashon entre Gobièrnu di Reino i e entidatnan públiko ta krusial pa yega na un solushon. Riba diferente tereno, manera entrada, enseñansa i akohida despues di skol, ta tuma medida ku riba término largu ta mehorá e situashon pa hóbennan den pobresa. Pero e seriedat di e problemátika ta pidi urgensia tambe. P’esei e ombudsmannan ta insistí pa riba término kòrtiku kolaborashon i sintonisashon tuma lugá. Den esaki nan ta mira un papel di direkshon pa ministerio di BZK i ta rekomendá pa dirigí riba kuater punto:
- Bibienda i akohida: riba término kòrtiku mester bini sufisiente posibilidat di akohida pa hóbennan vulnerabel i den sentido amplio mester traha na e realisashon di bibienda pagabel.
- Oportunidat di edukashon i aktividat: mester bini mas oportunidat pa edukashon i aktividat despues di skol ku ta stimulá, i ademas ta fásil i pagabel.
- Enseñansa profeshonal i lugá di stazje i di eksperensia di trabou: mester krea sufisiente lugá di stazje i di eksperensia di trabou i alabes mester realisá enseñansa profeshonal mas al kaso.
- Buddy òf persona di konfiansa: hóbennan mester haña akseso na un buddy òf persona di konfiansa ku nan por papia kuné òf ku por sostené nan den kaso di problema.
Informashon di fondo
For di 2010 Boneiru, Saba i Sint Eustatius ta munisipio ekstraordinario di Hulanda. Huntu nan ta forma Hulanda Karibense. Nationale ombudsman for di e tempu ei ta trata keho di instanshanan di Gobièrnu di Reino na e islanan. For di 2012 e ta trata keho tambe di instansha di gobièrnu lokal, o sea e entidatnan públiko. E Ombudsman pa mucha, for di su establesimentu na 2011, tin e outorisashon di trata keho na Hulanda Karibense.
E investigashon konhunto akí, di Nationale ombudsman i Ombudsman pa mucha, di pobresa bou di adulto hóben na Hulanda Karibense, ta e di dos den un seri di tres investigashon di Nationale ombudsman pa loke ta trata e problemátika di pobresa na Hulanda Karibense. Na sèptèmber 2019, Nationale ombudsman a publiká un investigashon di pobresa bou di hende grandi di edat na Boneiru, Sint Eustatius i Saba. Den e di tres investigashon, pobresa bou di mayornan soltero ta para sentral.


text:
Tim Smit, e doño nobo di dos famoso restaurant situa na Palm Beach, esta Amazonia Churrascaria y Sushi Salsa, a disfruta di e placer distinto di por introduci su area refresca di Amazonia Lounge & Sports Bar na amigonan y fanaticonan, durante e re-apertura di e bar cu a tuma luga recientemente. Mientras cu Sushi Salsa a muda pa e parti zuid di e restaurant, e lounge espacioso a wordo ekipa cu televisionnan di pantaya grandi y lo keda un luga activo y amabel pa deporte y entretenimento, un luga pa relaha prome y despues di bo cena, unda bishitantenan por combersa pa un periodo mas largo di tempo, bebiendo cocktails of purbando un surtido di pasapalo di bar. E delicioso pasapalonan di bar ta inclui BBQ Loin Ribs, Brazilian Sausage, Grouper Fingers, Mozzarella Sticks, pasapalo Hulandes popular, ademas di Coconut Shrimp, Tuna y Salmon Sushi y Sashimi, Seaweed Salad, Crab salad, y e Sushi Salsa Rolls popular cu ta inclui Crispy Eel, Tiger, Rainbow y Amazonia. Smit ta raporta cu e restaurant recientemente a pasa door di mehoracionnan y cambionan considerabel pa asina prepara pa e FIFA Copa Mundial 2014, cual lo wordo transmiti den e lounge durante henter e temporada di futbol. E area expandi di Sushi Salsa, cual a dobla den tamaño, awo ta conta cu stulnan elegante rond di un bar cuadra, cu luznan blou briyante di LED, decoracion di piedra y palo natural, y accesorionan di luz acaba cu stainless steel. E bunita espacio combina cu delicioso sushi sigur lo cai na agrado di un cantidad creciente di fanatico di e restaurant. Aki por mira amigonan y esnan deseando Smit exito, yegando na Amazonia Churrascaria pa e partido di Spaña contra Hulanda, bisti na orañe di pia pa cabes pa asina mustra nan sosten di e ekipo Hulandes, te hasta nan BH tabata orañe! E muchanan tabata druk ta bula den e Dino Jump, permitiendo nan mayornan e oportunidad pa wak e wega sin cu nan a wordo molestia.
“Bale la pena” videoclip a wordo lansa!
January 29, 2021 0
ART EXHIBIT- Soca Art- Raise your voice!
January 15, 2021 0


text:
Diabierna awor dia 13 di october 2017 lo inicia e campeonato nacional di division di honor di nos deporte rey, futbol. Arubaanse Voetbal Bond (AVB) ta masha orguyoso di anuncia cu 10 ekipo a inscribi pa e campeonato aki, di cual e prome rond ta cuminsa diabierna awo y lo termina dia 10 di december 2017.
Ekiponan cu lo hunga contra otro den e prome rond aki ta SV RCA, SV Caiquetio, Deportivo Nacional, SV Riverplate, SV Bubali, SV La Fama, SV Caravel, SV Britannia, SV Estrella y SV Dakota. Tur wega ta riba diabierna, diasabra y diadomingo y tur ta tuma luga den Stadion Guillermo P. Trinidad na Dakota.
“Nos tabatin un tremendo campeonato 2016-2017 y mi expectativanan ta pa esun aki ta miho cu aña pasa. AVB hunto cu e clubnan ta canando un trayectorio di profesionalisacion y adaptacion, pa garantisa mas calidad di wega y hungadonan miho prepara, cu tecnica moderno, capaz pa hunga na Aruba of den nos region”, asina ing. Richard Dijkhoff, Presidente di AVB a duna di conoce.
Separa di e clubnan, AVB a haci inversionnan grandi den amplia su oficina na Shaba, pa por tin un ekipo profesional pa organisa, dirigi y supervisa weganan di futbol na Aruba. Tambe ta invertiendo den nos refereenan, den Match Officials, den e coachnan di teamnan y asina por menciona.
“Mi por bisa cu hopi orguyo, cu despues di hopi trabou y contacto internacional, awendia KNVB di Hulanda y CONCACAF tin hopi wowo riba Aruba y ta dunando nos un man den e trayecto pa hisa nivel di futbol en general riba nos isla. No solamente cu placa, pero tambe cu ekipo y conocemento”, asina Richard Dijkhoff a splica cu un sonrisa di orguyo riba su cara.
Pa awor, ta invita comunidad amante di futbol, pa yega stadion pa sostene y apoya nos futbolistanan di e 10 ekiponan competiendo na e nivel mas halto posibel di futbol, buscando e trofeo di campeon.


text:
Matthew Sophia ta Deportista di Aña 2021 di Kòrsou i asina gana e prestigioso Premio Bèto Adriana. Porsierto ku e atleta aki a sali tambe deportista hubenil maskulino di 2021.
Federashon Deporte I Olimpiko Kòrsou (FDOK) a organisá awenochi, djarason 6 di aprel 2022, e tradishonal gala pa saka mihó deportistanan, tim, dirigente i arbitro di aña 2021. Esaki tabata titulá FDOK Honors Night i a tuma lugá den edifisio di PWFC,
Un tremendo publiko a gosa dje evento, ku a konta ku transmishon bibu tambe. Tabatin diferente kategoria kaminda a skohé e mihó deportistanan tantu femenino komo maskulino di aña pasá.
E mihó deportista hubenil femenino di 2021 a resultá hungadó di sòfbòl J’Dah Girigorie. Marie-Antoinette Keli ku ta praktiká tènis di mesa a sali deportista femenino senior di aña 2021. Matthew Sophia tabata e mihó deportista maskulino hubenil di aña pasá, mientras ku e hungadó di biyar Jeffrey Nieuwenhuijzen a konkistá e titulo di deportista maskulino senior 2021.
Finalmente for dje kuater kategorianan ariba a skohe e deportista di aña 2021 di Kòrsou. Esaki a resultá Matthew Sophia ku proksimamente ta representá Kòrsou den próksimo Weganan Odesur i tambe Carifta Games.


text:
Radio ‘Magic FM’ selebrando 20 aña di eksistensia na Aruba
Radio Magic FM, ku ta un radio-emisora di Aruba, riba frekuensia 96.5 FM, ta kumpli 20 aña di eksistensia riba dia 25 aprel 2018. Ta trata aki di radio situá na Palm Beach, ku ta wòrdu manehá pa Erin Croes.
Relashoná ku e grandioso selebrashon aki, TRENDSZ a hiba un kombersashon ekstenso ku Erin, tokando basta tema importante pa ku e historia di 20 aña di e radio, i ta wòrdu konsiderá un di esnan mas skuchá riba e isla di Aruba.
Tabata riba 25 aprel 1998, ku ofisialmente por a anunsiá ku tin un Radio stashon nobo a nase na e isla di Aruba. Esaki ta un fecha speshal pa Erin Croes, kende a mira su soño bira realidat di por tin su propio stashon di radio, "On Air".
Durante di e kombersashon, Erin a deklará lo siguiente:
“20 aña pasá ora ku MAGIC FM a bai den aire ofisialmente, tur hende a pensa ku lo ta djis un radio mas, pero a sorprendé i kontagiá tur hende for di promé dia ku su vibrashon energétiko te ku e dia di awe”.
Un logro grandi i spesial
Sigur ta un logro ku a bira realidat danki na su perseveransia i pashon pa loke semper e la kere den dje. Mester bisa ku ounke no fásil, pero despues di 20 aña, por bisa ku e emisora a sa di mantené su sintonia i popularidat pa e último 20 añanan.
Erin Croes, semper a kere den e evolushon i den teknologia i a pèrkurá pa su radio tambe sigui ku e inovashon aki invirtiendo konstantemente den keda 'up to date'.
Meta di Magic
Erin ketu bai na palabra a sigui splika lo siguiente: "Ora mi a start ku Magic, mi tabata kier pa Aruba tin un radio ku por para banda di kualkier standard internashonal i ku nunka nos por keda chikí òf bou di nivel, kompará ku radionan internashonal.
Nos tin un tarea hopi special pa Motivá, Entretené i Informá nos oudiensia i ku e amor ei nos ta laborá tur dia sin eksepshon. Kada dia ta un regalo di nos Kreador, pues nos mester bib’é intensamente", el a duna di konosé. Mas ku tur kos, e propietario kier gradisí su koleganan, ‘E team’ manera e ta yama nan, ku semper ta apoy’é. Magic ta un radio ku semper a pone rèspèt, amor pa hende, informashon verídiko i valioso, positivismo i alegria na promé lugá. Rèspèt pa nos kultura i tradishonnan. Amor pa nos isla i su hendenan”, Erin a konkluí bisando.


text:
ORANJESTAD - Den un razzia a detene un persona y a confisca basta droga. Ta trata di e team Drugspanden cu a haci e detencion y e razzia aki. Project Team Drugspanden ta un team cu a wordo lanta pa entre otro investiga bendemento di droga for di un percela. En conexion cu un investigacion andando Project Team Drugspanden a bay na un cas na Bubali y a detene e homber di inicialnan G.H. naci na Aruba di 32 aña.
DROGA
Durante e entrada hudicial a confisca un cantidad basta grandi di diferente tipo di droga entre otro XTC, cocaina y tambe marihuana.
KEN A PARTICIPA
Diferente teamnan special manera: K9-unit, departamento tecnico di Cuerpo Policial y otro teamnan tambe a participa na e entrada hudicial aki.
TIPLIJN
Pa Cuerpo Policial por resolve mas caso cooperacion y informacion di pueblo di Aruba ta hopi importante, pesey nos ta pidi si bo tin cualkier informacion yama nos tiplijn: 11141. Nos ta garantisa cu bo ta keda anonimo.
ORANJESTAD – Un dia despues cu a raporta e caso tragico di e hoben Daniel Perez-Cujia di 24 cu a hoga den un piscina den fin di siman, e motibo exacto no ta conoci. Tin varios versionan ta circula, unda cu uno ta bisa cu tabata hunga e wega di ken ta keda mas largo bou di awa, mientras cu otro version a bisa cu e hoben a cay, dal su cabez y hoga den e piscina. Autoridad a confisca e curpa pa determina kico por a causa e morto di e hoben aki. NoticiaCla ta manda palabra di condolencia na famianan di e fayecido.
SEROE COLORADO - Diadomingo pa 10.35 central di polis ta wordo notifica di un acidente basta grave den Colorado.Na yegada di patruya ta pidi pa un ambulance y materialwagen cu maximo urgencia mirando cu den un di autonan tin 3 persona cu no ta duna señal di bida y cu tin 4 persona mas gravemente herida.Diferente Ambulance a yega na e sitio y transporta 3 mucha ( 10 luna, 3 aña y 5 aña) y un hende mayor di edad cu maximo urgencia pa hospital. Pa 11.28 Dokter De Cuba a constata morto di: Joanne Carolina Wouters, Aruba 13 oktober 1987
WILLEMSTAD - Mainta tempran di djadumingu 18 di sèptèmber, Sentro di Operashon Marítimo (MOC) di Wardakosta Karibe Hulandes a alertá e barku patruyero tokante un boto sospechoso. Despues di e notifikashon di MOC, Zr.Ms. Groningen a nabegá bai e lokalidat di e boto sospechoso pa interseptá esaki. E avion patruyero Dash di Wardakosta tambe a keda dirigí na e lokalidat pa asistí e barku patruyero.
WILLEMSTAD - Barku di Marina Zr.Ms. Groningen nabegando aktualmente pa Wardakosta Karibe Hulandes, den mainta di 16 se?pte?mber, a intersepta? un transporte di droga di mas o me?nos 1200 kilo di kontrabanda. Esaki ta e di 14 kaptura di droga pa Zr.Ms. Groningen, desde ku e barku patruyero ta nabegando den Karibe desde aprel 2022. Ku e kaptura aki? Wardakosta Karibe Hulandes tin un total di droga di mas o me?nos 10.000 kilo ku a konfiska? den an?a 2022.


text:
Kontrol di tráfiko
KOMUNIKADO DI PRENSA 360/2022
22 yüli 2022
Kontrol di tráfiko
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djaweps 21 di yüli 2022 entre 17.30’or i 20.00’or, personal di warda di polis di Rio Canario i
Otrobanda, UST i Departamento di Tráfiko a tene un kontrol di tráfiko general na e krusada
Biesheuvel/Snipweg/Schottegatweg-Noord.
57 outo a wòrdu kontrolá i prosès verbal a keda repartí pa e siguiente infrakshonnan den
tráfiko.
Manehá un vehíkulo sin:
Faha di seguridat bisti 5
Reibeweis 3
Reibeweis bálido 2
Seguro bálido 7
Winshil dilanti di plak 8
Pasamentu den lus kòrá 12
5 vehíkulo a wòrdu pone na kas bou di kondishon riba gastu di e shofùr.
E kontrolnan aki ta kontinuá.


text:
DESISHONNAN DI DJÁRASON 21 DI SÈPTÈMBER 2022
DESISHONNAN DI DJÁRASON 21 DI SÈPTÈMBER 2022
PUBLIKÁ RIBA 22 SÈPTÈMBER 2022
Desishonnan relashoná spesífikamente ku asuntunan di pais riba nivel nashonal di djárason, 21 di sèptèmber 2022:
1. Konseho di Minister ta bai di akuerdo pa lanta un grupo di trabou enkargá ku mehorashon di e servisio di registrashon di barku pa un periodo di seis (6) luna, ku e tarea pa duna konseho na Minister di Tráfiko, Transporte i Planifikashon Urbano i Minister di Desaroyo Ekonómiko riba e trabounan di registrashon di barku i tambe pa bini ku proposishonnan pa yuda alsa e kalidat di funshonamentu. Konseho di Minister tambe a bai di akuerdo pa den e kuadro akí presentá e dekreto nashonal den konsepto na Gobernador pa firma.
Pa mas informashon por tuma kontakto ku Ministerio di Tráfiko, Transporte i Planifikashon Urbano.
________________________________________________________________________________________________________________________________
2. Riba proposishon di Minister di Finansa tokante subida di supsidio ku 6% na instansianan supsidiá i kambio di destino pa ku uso di esaki (bestemmingswijziging), Konseho di Minister a bai di akuerdo ku e siguiente puntonan:
-
- E ‘bestemmingswijziging’ ta aplikabel pa tur rekursonan adishonal reservá pa por duna èkstra supsidio na instansianan supsidiá ku:
- no a kòrta den e kondishonnan laboral di nan personal;
- ku sí a kòrta den e kondishonnan laboral di nan personal i a sobra krédito despues di a risibí e subida di supsidio di 6% i tambe a paga su personal un solo biaha un máksimo di NAf 1750,-;
- den kaso ku un instansia supsidiá (menshoná bou di punto b) risibí dimas supsidio, mester direktamente depositá e montante akí bèk riba kuenta di Gobièrnu;
- kada ministerio mester monitoriá e proseso akí pa e kana bon.
- Kada minister ta liber pa determiná kon ta bai usa e rekursonan ku a sobra, pero no por usa esaki pa gastunan struktural.
- E ‘bestemmingswijziging’ ta aplikabel pa tur rekursonan adishonal reservá pa por duna èkstra supsidio na instansianan supsidiá ku:
Pa mas informashon por tuma kontakto ku Ministerio di Finansa.


text:
Den e programa aki nos invitado ta Sr. John Rafael Hart. Ela nase 9 Juni 1930 na Brooklyn, New York i ta bibá na Aruba. E fam Hart ta indika ku e ta di desendensia Boneriano. Nos ta kombersa kune tokante su bida, spesialmente funkshonnan ku ela okupa na Aruba i tambe e Aruba di antes.
Produkshon: Fundashon Históriko Kultural Boneriano
Durashon: 54 minüt
Nòmber: John Rafael Hart
Fecha di nasementu: 09-06-1930, Brooklyn, New York
Fecha di grabashon:
Entrevistadó: F. D. (Bòi) Antoin
Okashon: Herensia di Siglo 20
John Hart ta bibá na Aruba. E fam Hart ta indiká ku e ta di desendensia Boneriano. Pregunta: Dikon John, un desendiente di Boneiru a nase na New York? John por konta algu di esaki? Kontesta: Mi mama ku mi tata a nase na Boneiru. Mi tata yama Juan Ricardo Hart i mimama yama Jacomina Daalling Hart.Nan a namorá otro na skol na Boneiru i nan a bai kasa na Brooklyn. Mi mama su fam tabata Daalling. E tempu aya hopi boneriano tabata bai Brooklyn. Mi mama tin dos ruman hòmber, Juancito i Olivieranto nan a paga pasashi pa nan i nan a bai Brooklyn. Nan a bai ku Baralt, e barku di KNSM. Pregunta: Ki trabou e tata di John tabatin na Brooklyn? Kontesta: El a nabegá hopi i a traha pa kòki. Despues el a traha den Zeemanclub na Brooklyn. Mi wela, mamadi mi tata, a skirbié un karta: “Mi yu, bin Boneiru. Boneiru ta mihó ku Merka. E kabes a susha i nan a bai Boneiru. Nan a bai biba Boneiru ku nos tur. Pregunta: Kuantu ruman Johnnan tabata ora ku nan a bin biba Boneiru? Kontesta: Nos tabata sinku ruman, kuater hòmber i un muhé. Nan yama Maria Martilia, Jenny, Olivia, Alexandrina i mi mes. Tin un rumanmas ku a nase na Boneiru, Carlos. Pregunta: John no ta kòrda masha kos di Brooklyn? Pregunta: Nò, mi no ta kòrda nada. Mi tabata chikitu, mi por a bai Boneiru ku 12 luna. Mi ruman muhénan sí a bai skol na Brooklyn. Ora ku nan a yega Boneiru nan tabata papia ingles, despues papiamentu, nan idioma.
Pregunta: John a yega di tende di mas famia ku a biba na Brooklyn? Kontesta: Mi omo, ruman di mi tata. E tin tres yu, dos muhé i un hòmber. Mi omo yama Federico Hart. Nanta yam’é Mo Fechi. Mi mama tin dos ruman hòmber ku yama Olivier i Juancito. Nan a keda biba semper na Merka, pero nan a muri kaba Pregunta John a yega di bishitá nan na Merka despues? Kontesta: Nò, mi n’ wòri mas. Mi ta un merikano ku pasport merikano. Mi tin pasport merikano i tambe pasport hulandes. Pregunta: Kon bini John a keda ku e pasport merikano? Tabatin un motibu spesial? Kontesta: Mi tin un ruman hòmber ku tabata biba na Puerto Rico. Carlosa kasa ku un Portorikeño i a bai biba na Brooklyn. Anto pa mi bai fakansi serka dje mi tabatin mester di un visa. Pero dor ku mi a nase na Merka mi no por a haña visa, mi por a haña síun pasport merikano. Esei a pone ku mi tin un pasport merikano. Esei ta bon paso mi yunan a krese i mi tin yumuhéku ta biba na Houston. Asina ta ku e pasport merikano a yuda hopi pa bai pasa fakansi serka nan. Pregunta: Ora John a bin Boneiru komo mucha, John a lanta na Boneiru? Kontesta: Si, mi a lanta na Boneiru,na Sabana, na kas di Da Booi, pegá ku skol. Nos a biba hopi den e kas ei serka mi mama ku mi tata. Mi mamanan no a biba muchu na Boneiru tampoko. Pregunta: Ora nan a yega Boneiru ki trabou John su tata a bai hasi? Kontesta: Mi tata a bai nabegá na Aruba i despues mi mama a bai buska trabou p’ e na Boneiru. El a bira ‘vuurtorenwacht’ na Playa Pariba, esun di Saliña, Willemstoren. Nos tabata keda drumi hopi serka dje einan, hopi skur. Nos tabata tende gritu anochi pero nos a drumi bai. Ora di dia habri hunga bo ta hunga tròm ku fli. Mi tata tabata kushiná bon pa nos kome, piská fresku. Pregunta: E so tabata warda toren einan òf e tabatin kompaño? Kontesta: E tabatin kompaño, Jonchi Martines. Un siman mi tata tabata keda i un siman e tabata keda. Pregunta: Ku kiko tabata bai na e toren, ku outo, ku pia, ku kabai òf buriku? Ta kon e transporte tabata?
Kontesta: Ora ta ofisial ta ku outo anto ora ta no ofisial ta ku pia.No ofisial ke men ku bo ta bai na pia. Nos famia tabata bai ku outo.Pregunta:Den dia nan no tabatin trabou pa hasi? Ta piska nan tabata piska? Kontesta: Mi tata tabata un hòmber kreativo. El a kohe e toren el a drech’é, el a fèrf e, traha piedra na banda i traha kaminda. E hòmber ei no tabata sinta ketu. Pa ami,Saliña tabata un parti históriko. Mi no por lubid’énunka. Pregunta: Mas pabou tabatin un produkshon di salu tambe. John ta kòrda ku hendenan tabata saka salu fo’i den e saliñanan? Kontesta: Sigur no, nan tabata saka salu fo’i den e bakinan. John Torbet tabata dirigí e trabounan den Saliña. Nan tabata paga e hendenan un sèn pa kada garoshi di salu. Un tempu nan tabata traha salu i otro tempu nan tabata tira e salu na boton. Anto e salu a keda einan. Tempu di mi tempu e barkunan no tabata bin buska salu einan.Nan tabata manda e sakunan di salu Playa ku trùk anto di Playa nan ta bai riba barkunan, manera Ruth, Melania. Mi ta kòrda ku tabatin un barku pretu, ingles, un brek. E tabatin bin kue hopi salu. E hendenan tabata traha pòrnada pasó e kapitalistanan tabata gana hopi plaka ayanan. Pregunta: E famia Hart di John, ta e famia Hart di Playa, ke men Joss Hart, Elisabeth Bachi, Booi? E famiaHart a meskla hopi ku e famia Booi na Boneiru? Kontesta: Nan a kasa ku nan. Joss Booi mes a kasa ku un Venezolano, Laura. Mi no ta kòrda su fam. Pregunta: E famia Hart aki ta un famia importante na Boneiru. Ora John ta papia di kapitalista, e hendenan ei tambe ta kapitalista òf nò? Kontesta: Boneiru tabatin dos kapitalista. Esundi Saliña anto e otro di barkunan. Esun di barkunan tabata mihó pará ku esun di Saliña. Esun di barkunan tabata Hart nan. Pregunta: Famia Hererra tambe tabatin hopi plantashi. Famia Hellmund tambe. Ora bo konta bon ta tres te kuater famia tabatin ku modana Boneiru. Famia Debrotnan mas promé, Shon Michael Boom. Ta nan tabata por bisadoño di Boneiru òf nò?Kontesta: Michael Boom tabata bende kabritu. Mi ta kòrda ku mama tabata traha p’e. Un pakus e tabatin, e tabata un hòmber kòrá, haltu asina. Hellmundnan tabatin pakus.Hartnan tabatin negoshi, mata kabritu tur siman. Pregunta: John, ora mi papia ku e hende grandinan ku a traha pa e famianan Hart i Hellmund, nan tabata bisa ku e hendenan ku tabata traha pa nan no tabata haña sèn den nan
man, nan tabatapaga nan ku bòn. Ta bèrdat? Kontesta: Si, mi a mira esei si, nan ta haña bòn i ta bai kumpra kos na e negoshi di e famianan ei mes. Ke men esun ku a duna bòn, a gana riba nan.L.D. Gerharts a kibra e asuntu di bòn, el a kibra tur kos. Gerhartsta un parti sosial di Boneiru. Mi a traha pa Gerharts. Dia mi tabata mucha m’a bai traha na Brakapùt. Despues ku mi mama i tata a muri, nos tabatin mester di sèn pa mi ku mi rumannan. El a dunami trabou den su ofisina. Mi tabata selektá tur papel di gobièrnu, vervoer, belasting, duana,tur kos.Mi tabata pone nan apart pa Medardo Thielman paga nan. Pregunta: Si John wak bèk, John por bisa ku Gerharts a hasi hopi kos pa Boneiru, bon kos? Kontesta :Si, bon kos. Hopi hende tabata kere ku Gerhartsa hasi kos ku su plaka. Nò, Gerharts a hasi loke e mester a hasi. Tabatin lei sosial, lei kolonial pero el a sali dilanti pa yuda hendenan di Boneiru. El a yuda nan di un manera òf otro. Niun hende no a hasi manera Gerharts a hasi. Pregunta:Nan a duna asta un kaya na Boneiru ku e nòmber di LD. Gerharts. John ta di akuerdo ku esei? Kontesta :Sigur no, Sabana mester a yama L.D. Gerharts pasobra Gerharts a hasi hopi pa Boneiru. Pregunta:John a bai skol na Boneiru, skol di frater e tempu ei? Kontesta :Si, Frater Francisco, Frater Martines. Tabatin mener tambe na skol. Shon Bubu Booi, Calito Nicolaasi Charles Beukenboom. Ta nan tres tabata e úniko maestronandi skol.Nan tabata dal bo, bo mester a habri bo man pa bo a wanta sla. Bo tabata haña dies sla den bo man. Anto bo no tabatin mag di yora durante e sla, despues si. Nan tabatastrèn, pero esun di mas strèn tabata mener Charles Beukenboom. Calito i Shon Bubu sí tabata pasífiko. Charles tabata duna muchanan ‘bijnaam’. Ami nan tabata yama mi Shosho. Pero nan a siña nos bonerianonan bon siñá. Mi ta agradesido na nan. E sùrnan tambe a siña e mucha muhénan bon i e fraternan a siña e mucha hòmbernan bon. Nan tabata strèn, pero tabatin un motibu. Awe loke ku mi ta wak den e islanan aki no ta e kos ku nos a laga.Loke ku mi ta wak den e islanan aki ta ku nan ta ‘please’ muchue muchanan. ‘Please’-mentu na Boneiru no tabatin.Mi tata ku mi mama tabata strèn tambe. I bo mester a bai traha pa kria bo mama, ‘period’. Si ta nabegá bo mester a nabegá òf ta riba barku di bela bo mester a bai, pero ta asina e bonerianonan a lanta. Nan tabata strèn pero e motibu tabata bon. E sistema di boneriano tabata bon. Pregunta: E bonerianonan ta pasífiko, nan ta bisa ku nan ta humilde, ku nan ta aseptá muchu hopi kos i ku e kos ei no ta bon.
John komo un hòmber ku tabata den sindikato ántes, ora bo ta humilde bo ta soportá muchu kos òf nò? Kontesta: Bo tin rason, humilde nan ta, pero nan ta stret si, nan ta ‘point’. Bo no por tuma un boneriano hasi sokete. Ke men e hendenan di ántes, mi no ta papia di awor, mi ta papia di ántes.Ora nos sa bai wak futbòl, ta wega di futbòl tin. Ora nan ta hinka gol, ta gol nan ta hinka, no ko’i loko. Pregunta: John mes tabata hunga bala tambe? Kontesta :Si, mi tabata kiper. Mi tabata hunga den e tim di Brakapùt. Despues di a kaba skol di fraterna Boneiru, mi a bai Brakapùt serka e ‘broeder’-nan. E ‘broeder’-nan ei sí no tabata strèn, nan no tabata dal. Nan tabata duna bo straf. Si bo no bai skol, bo no ta hunga bala.Nos tabata kome bonchi tur dia. Anto djabièrnè nan tabata duna nos piská, masbangu. Pregunta: Ken mas tabata huntu ku John, ku John ta kòrda,muchanan diBoneiru ku tabata naBrakapùt? Tabatin mas? Kontesta: Sigur no, diferente di mi amigunan a muri si. Mooi Marchena, tabata hunga bala bon. El a muri. Faito Migares, ta na bida ainda i ta biba na Kòrsou. E tabata bisti mashá bon mes ora ku e tabata bai frei, e tabata bai frei na flus.Anto ora e pasa dilanti di santana e ta kore, e tabatin miedu. Pregunta: John a biba na Brakapùt, anto kua skol John a bai? Kontesta: Si bo a biba na Brakapùt, bo ta bai skol i siña pa Bankwerker, pero debí ku mi famia tabatin mester di yudansa, nan a manda mi Boneiru. Kasá di mi tanta, Shon Papa, a manda mi Boneiru. Mi a bai Boneiru anto e ora ei Gerharts a yuda mi ku trabou. Despues mi a bai Aruba. Pregunta: Kon bini John a bai biba na Aruba? Kontesta: Mi ta kòrda kuat’or di a tardi mi a sali ku e barku Hudson, di famia Marchena, for di Boneiru. Pregunta: Dikon John ta bira hopi emoshonal ora John a bai fo’i Boneiru, John tabatin duele di bai for di Boneiru? Kontesta: Si, mi tabatin duele di a bai laga mi rumanmuhénan. Mi mama ku tata no tabata na bida mas. Pregunta: Kon Aruba tabata e tempu ei?
Kontesta: Na aña 43 mi a bai Aruba, tempu di segundo guera mundial.Aruba tabata un bon isla. Hopi hende a traha pa Lago. Tur atardi trùknan tabata bai bin ku hende pa traha. Ami a traha pa Jan Eusebio Croes, bende piesa di outo. Mi tabata kobra 25 florin pa siman. Pero despues e plaka no tabata yega. Bo tin ku paga bo kuminda i bo tin ku manda plaka Boneiru. Asina nos a lanta, mester kria famia. Boneiru tabata malu e tempu ei, no tabatin trabou. Aruba tabata yen di traboue tempu ei, aña 43. Aruba ta un isla bendishoná. Te ainda e ta bendishoná, Dios tin su man riba Aruba.Fo’i dia m’a pone pia aki riba kos ta bai bon pa mi, mi a haña trabou. P’esei m’a bai nabegá. Mi promé barku tabata Maracay. Esei tabata despues di guera. Pregunta: John no a pasa den e tragedianan di guera? Kontesta: Nò, na Boneiru si. Un partidi nos a keda sin bai skol pasó e Alemannan tabatin mester di e skol pa nan a bai den dje.Despues di guera mia bai nabegá pa Lago na Aruba riba e barku Maracay, un tènker. Esei tabata e promé barku, despues m’a bai nabegá pa Livingston Roe, un ‘ocean tanker’. Pregunta: Kiko ta e diferensia entre un ‘ocean tanker’ i un ‘lake tanker’? Kontesta: Un ‘lake tanker’ tabata bai Maracaibo so pa kue petrolio pa nan a refiná. Un ‘ocean tanker’ nò, e ta kue ‘fuel’ pa bai kuné na diferente porta.E Livingston Roe ei,ami tabata gustae barku eipasobra ta Havana ku Cuba so e tabata bai. M’a keda hopi tempu ku e barku ei. Un aña i piku sin bai Aruba, pero e tabata laga bo na wèrki tambe. Bo tabata gasta tur bo sèn i esei no tabata e intenshontampoko. Despues e barku a bin Aruba anto e problema di bandera panameño a pone ku nan a baha nos tur for di e barku i e hendenan di Panamá a subi e barku.Ami, suèltu a yuda mi i m’a haña un barku ku yama Misoa. E mesun dia ku nos a sali ku e barku nos a bai drei dòk na Jacksonville na Florida. Nos a keda tres pa kuater siman drei dòk, despues nos a bin Aruba bèk. Na Lago si bo tin dos luna di fakansi bo tin ku tum’é. Ami tabatin tres luna di fakansi, mi a tum’é i a bai Boneiru. M’a bai Boneiru na aña 50 i m’a namorá di Ana yòn-yòn-yòn. Na aña 53 nos a kasa. Pregunta: Kon John a topa ku Ana, ta ken a gusta otro promé?Kontesta: Na su tanta nos a topa, komo ku mi sa bai kas di su tanta, Shon Mona ku Olivia su prima anto ei mi a namorádi dje. E kos no a bai fásil. El a bai duru. Promé ku mi a pensa pa kasa, m’a haña un karta ku el a dank mi. Tur kos a kaba. Pregunta: Ana, kon bin Ana a dank John na promé instante?Kontesta: Na promé instante nos a gusta otro, pero despues nan tabata bisa mi ku e hòmber aki tabata bebe, barku tabata bai lag’é. E ora ei m’a bisa: “Papa, mi no ta sigui ku e mucha hòmber aki mas, pasó e no ta stret. Papa a bisa: “Nò mi yu, t’asina tur
hòmber ta. Despues nos a keda skirbi otro pero despues mi di laga e kos aki kaba asina. Despues mi a bai biba Aruba ku 18 aña anto despues di un aña nos a sera ku otro atrobe. Pregunta: Ta bèrdat ku John tabata gusta dal beter te ku barku tabata bai laga John? Kontesta: Nò nò, ta redashi e kosnan ei tabata. Hendenan tabata traha kos. Boneriano no, gusta redashi. Mi tabata dal mi beternan si, mi tabata gusta serbes Heineken. Pregunta: Kon ku bai bin boso a kasa, na Aruba mes? Kontesta: Si, nos a kasa na Aruba mes. Despues mino a nabegá mas, pasó e barkunan a kaba. Nan a mara e barkunan anto m’a bai traha na tera. Mi tabata traha den Lago Hòspital pa shete aña komo kòki. M’a traha den ‘food and beverage’. Mi tabata yuda nan ku salada ku e kosnan ei. Despues sindikato a bin aden. nan a forma Petroleum Federation of Aruba. Jose Hernadezdi Hòspital a puntra mi si mi ke a bira miembro di Petroleum Federation.Mi tatalo a bisa mi: “mi yu, union ta bon. Union ta hasi forsa”. Pero aki na Aruba union no tabata bon. Nan ta bringa union ketu bai. Mi a djòin Petroleum Federation of Aruba. M’a bira ……………….. Nan a elegí mi den bestür. M’a bira sekretario general. Hopi seminario m’a bai. Pregunta: Ke men e tempu ei ketu bai trahando pa Lago. Kon e situashon i kondishon di trahadónan di Lago tabata? Kon Lago tabata trata su trahadónan? Kontesta: Si, ketu bai trahando pa Lago. E tempu aya e pago no tabata bon. Pero danki Dios pa Federashon e pago a bin drecha masoménos. Pregunta: Elio Pellegrim tambe tabata den bònt, e tabata den Ayoha. E tabata konta ku ta nan sindikato a logra baha kantidat di ora di trabou di trahadónan di Lago di 48 ora pa 40 ora. Ta korekto? Kontesta: Esei ta korekto, pero mi ta bisa danki na nos Federashon, pasobra nos tabata den kompetensia ku nan. Nos tabata den korant tur ora bai. Pregunta: Dikon nan tabata bringa otro, dos sindikato ku tabata defendé e mesun trahadónan di Lago? Dikon nantabata asina tantu kontra otro? Kontesta: Esei ta Ellisy, e tabata un sindikato ‘blind’. E tabata masoménos un sindikato riba papel. Nan tabata mas nabanda di e doño di trabou ku nan banda di e trahadónan mes. Despues nan a drecha si, nan a bin pafó, na televishon i nan a pone nan ofisina. Ajoha a bira un bònt. Nos a kore referèndem kontra dje, nos a pèrdè referèndem, e ora eimi a ‘give up’. Mi di awèl nos a pèrdè referèndem, boso bai kaminda mayoria ta. Nan a tuma mi mashá na malu.Mi tabata buska trabou na gobièrnu i a haña trabou na Huis van Bewaring. Huis van Bewaring tabata un prizon ku mi n’ ta konosé. Pa mi haña ‘interview’ ku defunto Leo Maduro, mi mester a hasi
masha kos pa mi a yega Huis van Bewaring. Mi no tabata konosé e lugá mes. E tempu aya mi tabata konosé e ministernanJonchi, Kroon i Jockheernan bon. M’a bai serka Isa, minister di hustisia, i a puntr’é si e tabatin un trabou pa mi na Huis van Bewaring, wardadó di prezu. E ora ei m’a haña e trabou di wardadó di prezu ei i mi a tum’é. E tabata un benefisio, pasobra e trabou no tabata fásil.Huis van Bewaring tabata situá e tempu ei na Dokota. Pregunta: Tabatin hopi kriminal pisá na Aruba e tempu ei? Kontesta: Nò. Aruba no tabata konosé kriminalidat. Masha poko un hende bai será pa un krímen. No tabatin ni atrako ni asesinato manera tin awendia. Despues tur kos a bira moderno, a bin hotèl. Nan a bin buska mi pa nos lanta hotèl Hogesunion.Komo ku mi tabatin eksperensia den sindikato, Antonio Janga, un boneriano, a bin buska mi. Pregunta: Kon bin tin tantu boneriano asina den sindikalismo na Aruba? Bo ta haña Chinto Diaz, Elio, Antonio Janga, John Hart. Kon bin bonerianonan tabata asina aktivo den sindikato? Kontesta: En prinsipio na kas nan tabata tende di sindikato anto nan tata ku nan mama tabata bisa nan pa drenta union pa nan haña forsa. Asina tabata na Boneiru, Aki na Aruba ta otro. Pregunta: Ke men Hotel Hogesunion John Hart a yuda pa lant’é? Kontesta: Mi a yuda pa lant’é via CAO ku Hotèl Caribe, Sheritan, American Hotel, Concord Hotel, Manchebo Beach, Strand Hotel. Pregunta: John a bira presedente di sindikato? Kontesta: Si, m’a bira presidente.E tempu ei tabatin masha poko wèlga. Pregunta: Tabatin hopi inhustisia den sektor di hotèl? Kontesta: Nan sa bisa no mata galiña ku pone webu di oro. Anto bo n’ ta kore ku e hotèlnan pero bo tabata mira bon kiko bo tabata hasi. Aki na Aruba tin hopi sindikalista pero nan mester ‘watch out’ pa e webu di oro ei no bai pèrdí. Dia ku e webu di oro ei bai pèrdí nos tin problema serio. Pero mi ta respetá e sindikatonan ku tin na Aruba aki. Nan ta bai bon. Pregunta: John a yega den un posishon hopi haltu na prizon?
Kontesta: Si, nos a bai lès na Huis van Bewaring pa nos siña ‘bewaker eerste klas’, officier eerste klas.Mi a pasa èksamen serka Weis de Haseth. Weis tabata gezaghèber un tempu na Boneiru.Komo officier eerste klas nana manda mi bai traha na Kòrsou. M’a traha 3 luna na Kòrsou. Kòrsou sí tabatin hopi kriminal pisá. Despues mi a bai Aruba bèk. Ora ku nos hefe a bai i bira opzichter eerste klas, mi tabata mayor kaba i nan a puntra mi si mi ke a bira hefe di henter e prizon. Mi a tuma e responsabilidat grandi ei i a keda 10 aña hefe. Despues ku mi a bai kupenshunainda nan no por a haña un hefe ku e …………den prizon. Prizon ta un lugá ku e maneho no ta brutalidat. Ku trankilidat i ‘comon sense’ bo ta yega. Ami ta e promé hefe ku a pone kultura den prizon. Na fin di aña prezunan ta hunga komedia, nanta ‘have a good time’. M’a sòru pa duna e prezunan un trato humano. Pregunta: Tin hende ta bisa ku mester trata e prezunan malu pasó si bo trata nan malu nan mester sinti pa loke nan a hasi. John no tabata pensa asina? John tabata mas sosial? Kontesta: Mi tabata pensa ku hues a kastigá nan. Ami no tin ku kastigá nan mas, mi tin ku sòru pa nan. Mi ta kontentu ku hopi di mi kompañeronan a haña un bon ………………..Rovello ta mayor den prizon, ta hòmbernan ku mi a trein. E ta un bon mayor, pero nan mester hasi nan direktor. Pregunta: John ta kòrda hopi riba Boneiru ainda? Kontesta: De bes en kuando mi ta kòrda riba Boneiru. Boneiru no ta di nos mas, di Hulanda. Mi ta pensa ku esei ta un mal desishon pa kita nos isla fo’i nos. Un boneriano no por bati riba su pechui bisa ku e ta boneriano. Un boneriano no por bai Boneiru mas.


text:
Nos invitado den e programa aki ta Johannes Muriël De Jongh kariñosamente jamá Janshi. Ela nase 8 Mei 1917 na Boneiru pero a pasa gran parti di su bida na Korsou. E ta un di e piskado nan Boneriano ku a bai hasi e profeshon aki na Korsou. Nos ta kombersa kune tokante su bida i tambe di su profeshon.
Produkshon: Fundashon Históriko Kultural Boneriano
Durashon: 59 minüt
Fuhikubo ta presentá: Johannes Muriël (Janshi) De Jongh
Nos invitado den e programa aki ta Johannes Muriël De Jongh kariñosamente jamá Janshi. Ela nase 8 Mei 1917 na Boneiru pero a pasa gran parti di su bida na Korsou. E ta un di e piskado nan Boneriano ku a bai hasi e profeshon aki na Korsou. Nos ta kombersa kune tokante su bida i tambe di su profeshon.


text:
Bo sosten ta bon biní
Ekonomisá
Tèp kon ekonomisà koriente
Tèp 1: Kumpra aparatonan elektróniko di 50 hertz(Hz). Ku un eiskast di 50 Hz bo ta spar, ku e tarifa di koriente entrante 1-1-2020, un montante di $105 pa aña. Si bo tin kumpra un eiskast òf un wasmashin nobo, kumpra un modèl di 220/50 Hz. Probablemente e model Oropeo aki ta kosta algu mas karu pero e diferensha aki bo ta saké lihé bèk pa motibu di e uzo ekonómiko. Naturalmente bo mester tin un...
Wak nos riba Media Soshal
Bo sosten ta importante
Yena aki bo datonan i registrá